text:
Mu minsi ishize Ishyka Ishema ry’u Rwanda ryashyikirije Abanyarwanda b’ingeri zose umushinga wafasha gukemura ikibazo cy’irondakoko cyabaye agatereranzamba mu Rwanda imyaka ikaba ibaye myinshi. Ibitekerezo bikomeje gutangwa kuri uyu mushinga ari nako impaka zigibwa kugira ngo unozwe neza maze igihugu cyacu tugihe umurage uzira umwiryane. Bibaye ngombwa ko nongera kwibutsa amahame y’uyu mushinga wiswe demokarasi y’impanga kugira ngo abatarawutangaho ibitekerezo nabo babitange mu bwisanzure.
UKURI UBUTWARI UGUSARANGANYA
Demokarasi y’impanga tuyumve dute?
1. Tuzi neza ko Demokarasi bivuga ubwisanzure bwa rubanda, mu kwigenera politiki iyobora igihugu no mu kwihitiramo abategetsi bayishyira mu bikorwa. Ubutegetsi bushingiye kuri demokarasi bugaragazwa n’uko bufasha abenegihugu kubana mu bworoherane, uburenganzira bwa buri wese bukamenyekana kandi bukubahirizwa, hagira abashyamirana bagakiranurwa mu butabera, bityo mu gihugu hakabaho ituze n’umudendezo.
2. Iyo witegereje uko Abahutu n’Abatutsi bamaze imyaka itari mike baryana bapfa ubutegetsi, ntiwabura gutekereza kuri ya nkuru ya Bibiliya ivuga iby’abavandimwe « Gahini na Abeli ». Gahini abajijwe iby’umuvandimwe we yari amaze kwivugana yarihanukiriye asubiza Imana ati « ni nde wangize umurinzi wa murumuna wanjye ? ». Iyi myaka dusize inyuma Abanyarwanda natwe twaranzwe no kubana nk’abatagira icyo bapfana. Iyo gatebegatoki ya Gahini na Abeli Abanyarwanda bamaze kuyirambirwa. Barashaka kubaho nk’abavandimwe beza, kubana nk’impanga nyakuri (vrais jumeaux) nibyo byatanga amahoro.
3. Iyo witegereje impanga mu nda ya nyina ndetse na nyuma y’ukuvuka kwazo hari byinshi wazigiraho. Iyo impanga zikiri mu nda, kugira ngo zibeho ZIGOMBA KWEMERA gusangira amaraso ya nyina nta gucurana. Kubera ko inzu (nyababyeyi) ziba zituyemo atari nini cyane, ziremera zikikunjakunja, byaba ngombwa zigasa n’izihoberanye amanywa n’ijoro, amezi icyenda agashira, zikavuka. Mu mikurire y’impanga bigaragara ko hari byinshi cyane bizihuje: gusa ku isura, gukunda bimwe, gusaranganya twinshi, gukundirana…!
4. Abahutu n’Abatutsi b’i Rwanda babishaka batabishaka, ibibahuza ni byo byinshi cyane kurusha ibibatanya, ntabwo imibereho yabo itandukanye n’iy’impanga. Kugira ngo bakomeze kubaho batarimburana, hari ibintu by’ingenzi cyane bagomba kumvikanaho byanze bikunze :
(1)Gutegura IHURIRO karahabutaka rivugirwamo ukuri, nta buhendanyi, rikitabirwa n’Abanyarwanda b’amoko yose (Abatutsi, Abatwa, Abahutu, abahawe ubwenegihugu), abatuye mu gihugu n’ababa hanze y’ u Rwanda, baturutse mu nzego zose z’ubuzima bw’abenegihugu.
(2)Gusinya amasezerano yo guca burundu inzira y’imirwano isesa amaraso igamije gufata ubutegetsi.
(3)Kunvikana ku mahame ya DEMOKARASI y’UMWIMERERE yabafasha gushyiraho ubutegetsi buri bwoko bwibonamo.
5. Demokarasi y’impanga yakubakirwa ku yahe mahame?
Demokarasi y’Impanga izaba yubakiye kuri aya mahame ane y’ingenzi:
(1). Imyaka 25 yo kwimenyereza (une génération).
Ubaze uhereye ku italiki ya 1 Ukwakira 1990, wasanga u Rwanda rugiye kumara imyaka 25 mu ntambara z’urudaca, ari izabereye mu gihugu imbere ari n’izateye itabi Akarere k’Ibiyaga bigari.
Ntawe utabona ko gukemura ibibazo byose twatewe n’izo ntambara bizatwara igihe kinini kirenze kure icyo tumaze mu ntambara. Mu rwego rwo komora ibikomere no gukira iyo ndwara y’irondakoko, hakenerwa imyaka nka 25 yo kunywa UMUTI. Muri make « Formule » yakoreshwa mu gihe cy’imyaka 25.
(2). Ihame ry’uko rubanda igomba “kwitorera abategetsi” mu bwisanzure ryakwimakazwa.
Demokarasi y’Impanga ishobora kwinjizwa mu matora, bityo abaturage bakitorera abo bashatse ariko batirengagije no gutera intambwe mu gukemura ikibazo cy’irondakoko. Dore uko byakorwa:
Ku myanya y’ingenzi itorerwa na rubanda, kuva mu rwego rw’igihugu kugera mu rwego rw’Akarere(District-Commune), ni ukuvuga:
*Perezidansi ya Repubulika
*Inteko Nshingamategeko
*Ubuyobozi bw’Uturere
Nta mukandida uziyamamaza ari umwe. Iteka hazajya hiyamamaza babiri babiri(DUO), umuhutu n’umututsi cyangwa umututsi n’umuhutu. Ni ukuvuga ko mu gihe Ishyaka rya politiki ryamamaza abakandida baryo rigomba kubanza kubaka iyo DUO. Mu gihe iyo DUO itowe, umwe yaba umuyobozi (tête de liste), undi akamwungiriza.
Dore ingero:
-Umwe yaba Perezida wa Repubulika undi akamubera Visi-Perezida;
-Bombi bakwinjira mu ntekonshingamategeko;
-Umwe yaba Mayor undi akaba Visi-Mayor wa mbere…
Ku bakandida batari mu mashyaka ya politiki, umukandida w’Umuhutu yajya yishakira umututsi bafatanya, nabo bakarema iyo DUO. Umukandida w’Umututsi akirambagiriza umuhutu bafatanya.
Biragaragara neza ko kugira ngo bashobore kugera ku ntsinzi, bisaba ko abakandida bafatanyije DUO, bakomeza kujya inama no gufatanya muri byinshi, haba mu gutegura umushinga w’ibyiza bashaka gukorera Abanyarwanda (“projet de société”), mu matora, ndetse n’igihe bageze mu buyobozi!
ICYITONDERWA no 1:
Kugira ngo iyi Demokarasi y’impanga ishobore kwera imbuto zunga Abanyarwanda, bizaba ngombwa ko Itegekonshinga n’andi mategeko ashimangira ubumwe n’ubufatanye muri iri tsinda(DUO), akigizayo ishyari n’ukwiganzurana hagati y’abagize itsinda(DUO). Bikagenwa ku buryo abagize DUO yiyamamarije hamwe “basangira gupfa no gukira”. Ni ukuvuga ngo niba bigaragaye ko Perezida ananiwe akazi ke, bikaba ngombwa ko asezererwa, na Visi-Perezida we bagomba kujyana; Mayor unaniwe akajyana na Visi-Mayor we; no mu Nteko Nshingamategeko bikagenda bityo. Ibi byatuma buri wese mu bagize itsinda(DUO) yumva ko ari umurinzi n’umufasha wa mugenzi we, akumva ko umusonga wa mugenzi we ugomba kumubuza gusinzira !
(3).Mu nzego z’ingenzi z’ubuyobozi bw’igihugu (Administration), “Formule Demokarasi y’impanga” yashyirwa mu bikorwa, Abahutu n’Abatutsi bakagira amahirwe angana: 100%. Ahafatirwa ibyemezo hose hakaba hari DUO y’umuhutu n’umututsi.Umwe yaba ayobora undi akamwungiriza:
*Muri Guverinoma
*Mu rwego rukuriye ubucamanza
*Mu buyobozi bukuru bw’ingabo z’igihugu n’ubwa polisi
(4). « Formule Demokarasi y’impanga » yagirwa ishingiro ry’uburezi n’uburere.
U Rwanda rw’ejo rwigishijwe kubana aho kuryana, ejo hazaza h’u Rwanda haha buri wese icyizere cyo kubaho mu mahoro, bikamutera ubutwari bwo kwiyubaka no gutanga umuganda mu kubaka Urwamubyaye. Iyi “Formule” yakwigishwa mu mashuri yisumbuye n’amakuru, urubyiruko rugatozwa kuyisesengura no kumva ibyiza ishyize imbere.
IKIBAZO CY’ABATWA CYAKWITABWAHO CYANE
Ikibazo gikomeye Abanyarwanda bo mu bwoko bw’Abatwa bafite ni uko batitaweho bihagije: barasuzugurwa, baravangurwa, baranenwa… ubu bikaba bigaragara ko basigajwe inyuma muri byishi, kugeza ubwo Agatsiko kabita “Abasigajwe inyuma n’amateka”.
Kugira ngo Abatwa nabo bashobore kugira uruhare rwuzuye mu buzima bw’igihugu hagomba gushyirwaho gahunda yihariye yo kubitaho:
1. Abatwa bagomba kugira “organisation” yihariye guhera hasi kugera mu rwego rw’igihugu.
2. Gufasha abana b’Abatwa bose bagashyirwa mu ishuri kandi bagahabwa ibyangombwa byose bikenewe.
3. Guhagararirwa muri Guverinoma no mu Ntekonshingamategeko.
Icyitonderwa no 2:
Umutwa nashaka kwiyamamariza kuba Perezida wa repubulika, mu nteko ishingamategeko cyangwa ku buyobozi bw’Akarere, nawe azishakira umuhutu cyangwa umututsi bafatanya kurema DUO, kugira ngo “Formule ya demokarasi y’impanga” yubahirizwe.
UMWANZURO
Ikibazo cy’umwiryane “Hutu-Tutsi” kiriho kandi cyasenye byinshi mu Rwagasabo. Muri make umuntu yagerageza kugishushanya atya:
1.Ku ruhande rw’Abatutsi:
(1)Hari Abatutsi bifitemo “ukwikuza kurenze igipimo” (“complexe de supériorité”) bakumva basumba Abahutu, ndetse bakumva batakorana nabo, kereka Abahutu bemeye kubabera ABAGARAGU n’ABAGEREERWA. Basuzugura Abahutu.
(2)Gusa aba Batutsi bakomeza guterwa ubwoba n’uko ari ba Nyamuke mu mubare bityo bagahora bikanga ko Abahutu bashobora kubarimbura. Niyo mpamvu bahitamo guhora bakoresha igitugu n’inzira zisesa amaraso (“violence”) mu gufata ubutegetsi no kubugumaho.
2. Ku ruhande rw’Abahutu:
(1)Hari Abahutu batari bake biyumvamo “ukwisuzugura gukabije” (“complexe d’infériorité »)imbere y’Abatutsi, bikabatera ikintu kimeze nk’ipfunwe iyo bagomba gukorana n’Abatutsi. Ntibizera Abatutsi.
(2)Gusa benshi mu Bahutu bubakira ku cyizere baterwa n’uko ari ba Nyamwinshi bityo umubare wabo ukabereka ko aribo bagomba gutegeka igihugu, bakumva ko aribo bakwiye kugenera Abatutsi imyanya mike ihwanye n’umubare wabo! Ibi na none bisaba ko Abatutsi bakwemera kuba ABAGERERWA!
3. Ikibazo:
Nk’ubu se ko Abatutsi bifatiye ubutegetsi bwose, bakabwikubira kandi bakaba batiteguye kuburekura, igisubizo kizima cyaba ikihe?
4. Hari inzira 4 zo guhangana n’iki kibazo:
Inzira eshatu za mbere ni ruvumwa, iyo twe Abataripfana bo mu Ishyaka Ishema dushyigikiye ni iya kane gusa.
A. Inzira ya mbere: Abahutu bakwemera kuzibukira uburenganzira bwabo,ubutegetsi bakabuharira Abatutsi, bakemera bakibera INKOMAMASHYI n’ABAGERERWA ku buryo budasubirwaho. Ibi byarashobotse mu gihe cy’ingoma ya cyami, biriho guhera mu 1994, hatagize igikorwa bishobora kumara indi myaka myinshi cyane! Hari Abatutsi bumva ko igisubizo cyabonetse, ko Abahutu badateze kugaruka ku butegetsi ukundi! Ko umuhutu uzajya abyutsa agatwe bazajya bahita bakagesa. Ni ko byifashe muri iki gihe.
B. Inzira ya kabiri:
Ni uko Abatutsi bamanika amaboko bagasubiza ubutegetsi Abahutu kuko aribo nyamwinshi, noneho Abatutsi akaba aribo bongera guhinduka ABAGERERWA. Byarabaye kuri Repubulika ya mbere n’iya kabiri. Hari Abahutu batari bake bakirota ko iyi nzira igishoboka!
C. Inzira ya gatatu:
Niba Abatutsi bakomeje kugundira ubutegetsi no kwikubira ibyiza byose by’igihugu, Abahutu benshi bumva ko bagomba guhaguruka gukoresha ingufu za gisilikari bagatsinsura ubutegetsi bw’Abatutsi, bakabusubirana bwose nk’uko byari bimeze kuri Repubulika ya mbere n’iya kabiri. Iyi nzira irashoboka cyane, ariko ijyana n’icyemezo cyo kurimbura Abatutsi. Iyi nzira yo kurimbura igice kimwe cy’Abanyarwanda yarageragejwe mu 1994, icyo yabyaye twarakibonye!
D.Inzira ya kane:
Demokarasi y’impanga niyo yahagarika umwiryane mu Banyarwanda.
Iyi “Demokarasi y’Impanga” iramutse ishyizwe mu bikorwa mu gihe cy’imyaka 25, ikibazo cy’irondakoko cyaba gikangawe bihagije mu Rwanda. Abahutu n’Abatutsi baba bamaze kumva ko ari abavandimwe, ko ibyiza ari uko bafatanya kubaka igihugu aho kurushanwa kugisenya. Buri wese yaba yaramaze kwiyumvamo Ishema ryo kuba umunyarwanda.
Iyi demokarasi iramutse yakiriwe neza n’Abanyarwanda, ikubahirizwa n’amashyaka ya politiki yose, igakoreshwa mu matora y’abayobozi bakuru b’igihugu,ikagenga imyumvire mishya y’abenegihugu, ibibazo by’ingutu by’irondakoko n’irondakarere byaba bibonye igisubizo kidakuka kandi n’ikibazo cyo gusimburana ku butegetsi (alternance) amaraso atagombye kumeneka, cyaba gisubijwe bidasubirwaho .
Banyarwanda urubuga ni urwanyu. Ngaho nimwinigure mu buryo bwubaka. Kunenga ntibihagije, niba hari icyo udashima muri iki gitekerezo, kigorore cyangwa nawe utange igisubizo cyarushaho gukemura ikibazo cy’akarengane kagirirwa ba Nyamuke, n’ikibazo cy’umwiryane Hutu-Tutsi ugiye kutumaraho abantu.
Nimugire Demokarasi.


c: text/html

text:
information coming soon
Iyi ni komoisiyo ikorera muri CEP ifite inshingano y’ingenzi yo gutaka no gutegura ahabereye amateraniro yera ya CEP n’ibirori. Duharanira isuku nahantu hasobanutse ho guteranira.
I KOMISIYO MPUZA MAKORARI
Komisiyo mpuza makorarini komisiyo ishinzwe amakorari yose akorera mu muryango wa abanyeshuri b’abapantecote ukorera muri kaminuza y’Urwanda ishami rya huye. Ayo makorari ni: Elayo, Vumilia,Alliance, Enihakole na worship team (itsinda ryo kuramya no guhimbaza).
Ikaba yarashinzwe mu 2002 hashingiwe ku makorare yose yakoreraga muri CEP kaminuza y’Urwand ishami ry’ahuye yahoze ari CEP kaminuza nkuru y’Urwanda, ifite intego yo guhuriza hamwe no gushyira kumurongo ayo makorari yose akorera muri CEP kaminuza y’Urwanda ishami rya Huye yahoze ari CEP kaminuza nkuru y’Urwanda kugirango akorere mu itsinda rimwe nka komisiyo y’impuza makorari.
Mubusanzwe hariho ibibazo hagati y’amakorari bijyanye n’ibyuma by’umuziki,kuberako buri korari yashakaga kugira ibyayo byuma .hari igitekerezo cyavugaga ko amakorari yose yahuriza hamwe byuma kandi buri chorari ikajya itanga umusanzu mukubigura. Hari n’ikindi kibazo cy’uko guhereza umurongo ngenderwaho amakorari akorera muri CEP kaminuza y’Urwanda ishami rya Huye yahoze ari CEPkaminuza nkuru y’Urwanda, no ku itorero kubera ko byakorwaga na komite nyobozi ya CEP kaminuza y’Urwaanda ishami rya Huye yahoze ari CEP kaminuza nkuru y’Urwanda kandi byari bibakomereye. Iyo niyo mapamvu komisiyo mpuza makorare yagiyeho ikaba ihuza ihuriro ry’abantu benshi. Intego yayo makorare ni ukubwiriza ubutumwa bwiza aho ariho ahose babasha kugera hategurwa ibiterane na za kampanye z’ivuga butumwa nkuko twa bitegetse n”umwami wacu Yesu kristo (Matayo 28:18-20)
762 total views, 2 views today

robotstxt: allowed

filter: keep


text:
Reba Video
Baza Shangazi
Uburyo bwo Kubenga Umukobwa mu Kinyabupfura
2.Ndacyari umwana(igisobanuro-urangana na mama)
3.Singukunda muri ubwo buryo(igisobanuro-uri igikobwa kibi-kitagira agasura, nagira isoni turi kumwe)
4.Nta gahunda ndafata(igisobanuro-mfite inshuti nyinshi z'abakobwa)
5.Mfite indi nshuti y'umukobwa(igisobanuro-byaruta kwibana nakenera umukobwa nkikinisha aho kugira ngo umbere inshuti)
6.Sinjya nganira n'abakobwa aho nkorera/niga(igisobanuro-singushaka)
7.Amakosa si ayawe ni ayanjye(igisobanuro-amakosa ni ayawe)
8.Ndacyakomeye ku kazi kanjye/amashuri yanjye(igisobanuro-nubwo ibindi ndimo bitanshimishije, birakuruta)
9. Ntabwo nzashaka(igisobanuro-ntabwo nashakana n'umukobwa nkawe)
10.Tube inshuti gusa(igisobanuro-niba witeguye kujya ku murongo wa nyuma!)
Subscribe to: Post Comments (Atom)


text:
Gucunga umutungo kinyamwuga bizarwanya abanyerezaga bakanakoresha nabi ibya rubanda
Minisiteri y’Ubutegetsi bw’Igihugu (MINALOC) iratangaza ko imicungire y’umutungo n’abantu ikozwe kinyamwuga izatuma abanyerezaga bakanakoresha nabi ibya rubanda bakurikiranwa kandi bagacika ku mikorere itanoze.
Umunyamabanga Uhoraho muri MINALOC, Dusengiyumva Samuel, yabitangaje nyuma y’amahugurwa y’imikorere ya kinyamwuga mu gucunga umutungo n’abantu yamaze iminsi itanu mu kigo cy’Igihugu gishinzwe kongerera abakozi ubushobozi (RMI) yitabiriwe n’abanyamabanga nshingwabikorwa b’uturere n’abashinzwe imicungire y’imari mu turere n’Umujyi wa Kigali.
Abayobozi bashinzwe gucunga ingengo y’imari n’ishyirwa mu bikorwa ryayo mu turere n’Umujyi wa Kigali bavuga ko bagiye guca ukubiri n’amakosa yagaragaraga mu gucunga nabi ibya rubanda, kubera kudakora kinyamwuga.
Babitangaje nyuma y’ayo mahugurwa bamazemo iminsi itanu mu kigo cy’Igihugu gishinzwe gutanga ubushobozi ku bakozi, abategurira kwinjira mu kigo mpuzamahanga cy’imicungire y’umutungo n’abantu mu buryo bwa kinyamwuga ku Isi (PMI).
Abahawe amahugurwa bagaragaza ko hari amakosa n’ibyaha bakoraga kubera ko batakoraga kinyamwuga n’ubwo bari bafite ubumenyi mu bijyanye n’imicungire y’umutungo n’abantu.
Niyongabo Joseph ushinzwe ibijyanye n’imicungire y’Umutungo mu mujyi wa Kigali ashimira Minisiteri y’Ubutegetsi bw’Igihugu (Minaloc) yabageneye amahugurwa azabafasha kutongera kwitaba inzego z’ubugenzuzi mu Gihugu.
Agira ati “Ntabwo tuzongera kwitaba PAC kuko ibyo twakoze tutari tubizi, amakosa yagaragaraga ntabwo ashingiye ku kwiba cyangwa kuko batazi ibyo bakora ahubwo yaterwaga no kuba ibintu batabigira ibyabo, aya mahugurwa akaba yatuma mbizeza ko ngiye gutanga icyo nari mfite kugira ngo amakosa yakorwaga atazongera kubaho”.
Umunyamabanga Uhoraho muri MINALOC, Samuel Dusengiyumva, na we wahawe amahugurwa, ahamya ko hafashwe ingamba zo guhugura abashinzwe imicungire y’imishinga mu turere n’Umujyi wa Kigali nyuma yo kubona ko hari imishinga itegurwa nabi, itarizwe neza cyangwa inyigo zarakozwe nabi.
Agira ati “Hari aho usanga umushinga wateguwe ariko bikaza kugaragara ko ingengo y’imari yawuteganyirijwe ari nini, turizera ko amahugurwa nk’aya mpuzamahanga azafasha abashinzwe imicungire y’umutungo n’abo bakorana kuziba ibyo byuho”.
Yongeraho ati “Hari ikibazo kijyanye n’ubumenyi, uko umushinga utegurwa, uko iyo habayeho impinduka bigenda, ese iyo habaye ibiza bigenda gute ku mushinga, ese abafatanyabikorwa bigenda gute, abaturage uruhare rwabo ni uruhe mu gutangira kubyaza amahirwe umushinga, umushinga uzatangira gukoreshwa ryari, ibyo bintu byose rero bifite uburyo buzwi buteganywa n’ubumenyi mpuzamahanga uko byanozwa”.
Dusengiyumva avuga ko impinduka zizagaragara nyuma y’aya mahugurwa cyane mu mishinga yari ifite ibibazo ikaba igiye gusesengurwa mu buryo bwimbitse, ikanononsorwa, cyane cyane imishinga mishya igiye gutegurwa ikazaza ifite itandukaniro.
Umuyobozi ushinzwe amahugurwa mu kigo cy’Igihugu gishinzwe amahugurwa, Rwanda Management Institute (RMI) avuga ko amasomo yibanzweho ari ajyanye no kuzamura ubushobozi mu gucunga imishinga.
Avuga ko abahuguwe bazakomeza gukurikirana amasomo azabafasha gutsinda ibizamini bazakora ku rwego rw’Isi kugira ngo bahinduke abanyamuryango b’Ikigo Mpuzamahanga cy’abakozi bakora kinyamwuga (PMI).
Avuga ko kwinjira muri iki kigo mpuzamahanga gishinzwe gukora kinyamwuga bisaba kuba hari imikorere myiza n’imyitwarire ijyanye n’imikorere mpuzamahanga, iyo myitware ikaba isaba gukorera hamwe kugira ngo bahore bahugurana.
Avuga ko kujya mu ruhando mpuzamahanga bisaba gukora neza kuko uba ufite amaso abiri aguhoraho kurusha uko wagenzurwaga n’inzego z’iwanyu gusa.
Agira ati “Mbere wasangaga abagenzuzi b’imari ari bo bacunga aba bakozi, ariko ubu hagiye kwiyongeraho n’Ikigo mpuzamahanga gikora kinyamwuga, urumva ko bizatuma banoza imikorere kuko barebwa noneho n’umuntu urenze umwe”.
Abanyamabanga nshingwabikorwa b’uturere 27 n’abashinzwe imicungire y’umutungo mu turere n’Umujyi wa Kigali ni bo bashoje icyiciro cya mbere cy’amahugurwa ku rwego mpuzamahanga mu micungire y’umutungo n’abantu, bakaba bazakomeza kwiga kugeza bakoze ibizamini bibemerera kwinjira mu kigo mpuzamahanga gikora kinyamwuga ku Isi (PMI).


text:
Mu itangazo rigenewe abanyamakuru ubuyobozi bw’Umuryango Imbuto Foundation bwashyize ahagaragara kuri uyu wa Gatanu, uyu muryango wasabye abantu kwirinda abatekamutwe bawiyitirira bakabasaba amafaranga bababwira ko bazabarihira amashuri.
Bagize bati” Nyuma yo kubona ko hongeye kugaragara abiyitirira Imbuto Foundation bagashuka abaturage ko bazabarihira amafaranga y’ishuri cyangwa bakabaha akazi ari uko babahaye amafaranga, turabamenyesha ko abo bantu ari abatekamutwe bagamije kwambura abaturage bakoresheje uburiganya. “
Muri iri tangazo Ubuyobozi bwakomeje busobanura inzira binyuramo kugira ngo umuntu abe umugenerwabikorwa wa Imbuto Foundation muri gahunda yayo y’uburezi yiswe (Edified Generation) ndetse bashyiraho n’uburyo wabavugisha mu gihe wahuye n’ikibazo cy’abatekamutwe.


text:
Mu rwego rwo kubungabunga ibishanga kimwe n’ibindi bice bihehereye, Ubuyobozi bw’akarere ka Huye buvuga ko bwamaze guha umurongo gahunda yo gutunganya ibishanga nk’uko bwabibwiye Rwandanews24.
Taliki ya 3 Gashyantare Isi yizihiza umunsi mpuzamahanga wo kwita ku bishanga n’ahantu hahehereye, akarere ka Huye kakaba gashyize imbaraga mu gutunganya ibishanga ngo karusheho kugira isura nziza itoshye kuko ibi bikorwa binahindurira abaturage ubuzima.
Bamwe mu baturage bafite imirima mito mu bishanga bizatunganywa, bavuga ko biteguye kuzabifata neza igihe bizaba birangiye kandi bakifuza ko leta itazabibambura nk’uko byagiye bigaragara mu bindi bice.
Nyiraminani ati: “Twumva ko igishanga duhingamo cya Ngiryi nacyo kizatunganywa, ariko bamwe bavuga ko tuzahita tuvamo, abandi bakavuga ko tuzajya muri koperative kugirango dukomeze duhingemo. Abayobozi badufashije baturekera igishanga cyacu kuko nicyo dukuramo ibidutunga.”
Mugenzi we Kamanzi ati” Ntabwo mbona inyungu umuturage afite mu gutunganya igishanga kuko ahita acyamburwa kigahabwa umushoramari. Rero twebwe tubihomberamo ugasanga turazira ko dufite ubutaka buto, mbese nta nyungu twebwe tubifitemo, inyungu ni iya leta.”
Mu kiganiro n’Umuyobozi w’akarere ka Huye Bwana Sebutege Ange ati: “Gutunganya ibishanga byafashweho umwanzuro ko mu mwaka wa 2022-2023, ibishanga biri ku buso bungana na hegirati 31 (31ha) zose zizaba zimaze gutunganywa.”
Ku binyanye n’inyungu umuturage azakura mu gutunganya ibi bishanga cyane ko usanga abaturage basanzwe babikoresha bafitemo imirima mito batongera kuyibona, Meya Sebutege yagize ati: “Inyungu ku muturage zirahari kuko bizabahindurira ubuzima bitewe n’uko abasanzwe babikoresha n’abandi bazahabwamo akazi kabahemba, ikindi ni uko abakorera mu makoperative muri ibi bishanga bitaratunganywa bazongera bakabikoresha bagahinga ku buryo bugezweho bubongerera umusaruro.”
Ibishanga bigizwe na 10, 6% by’ubutaka bw’u Rwanda hamwe n’ibishanga bigera ku 915 byavumbuwe mu gihugu hose. Muri ibyo, ibishanga 38 bingana na 20% y’ubuso bwose birarinzwe.


text:
Telefoni ititondewe yatera indwara zirimo na kanseri y’ubwonko
Hari abantu bataramenya ko telefoni zigendanwa, igihe zititondewe zishobora gutera ibibazo bikomeye ku buzima bw’abantu, cyane cyane ubw’abana kuko baba bagifite amagufa yoroshye kandi bagikura.
Hari ababyeyi batazi ingaruka mbi zigera ku bana babo mu gihe bakoresheje ibyo bita tabuleti “tablets”n’izindi telefoni zigendanwa zitwa “smartphones”.
Umushakashatsi w’Umunyamerikakazi witwa Devra Davis, yavuze ko imbaraga zikomoka ku byitwa radiyasiyo ”radiations”zinjira mu bwonko bw’abana mu buryo bworoshye, zikaba zagira ingaruka z’igihe kirekire kuko ubwonko bw’abana buba bugikura.
Umuganga witwa Dr Marc Arazi, uyobora umuryango witwa Phonegate alerts ushinzwe kurwanya ikoreshwa nabi rya telefone zigendanwa, avuga ko abana bato batagomba kwegerezwa cyangwa gukinisha telefoni, kuko amagufwa yabo y’umutwe aba ataraterana neza bikaba byorohera “onde” za telefoni kumwinjira mu bwonko.
Ikindi kandi ngo umugore utwite ntagomba gukoresha telefoni ayegereje ku nda kuko, nubwo umwana uri mu nda aba afubitswe n’ingobyi abamo ngo ntibyabuza onde za telefoni kumugeraho.
Hari abahanga mu by’imitekerereze ya muntu, baburiye abantu, bavuga ko ikoreshwa rya telefoni zigendanwa rishobora kugira ingaruka zirimo, kwibagirwa vuba, kwangirika k’ubuzima bwo mu mutwe ndetse no kubura ibitotsi cyane cyane ku bana bari mu kigero cy’ingimbi n’abangavu.
Umushakashatsi Devra kandi, avuga mu gihe cyose telefoni yegereye umubiri w’umuntu ishobora ku mugiraho ingaruka mbi, avuga ko n’iyo umuntu yayishyira munsi y’umusego aryamiye, bitabuza izo radiyasiyo kumugeraho,akagira abantu inama yo kuzibika kure y’aho baryamye.
Yongeraho ko mu masaha y’umunsi asanzwe abantu bari muri gahunda zabo zitandukanye, ibyiza ari ukubika telefoni zabo mu bikapu cyangwa mu masakoshi, kuko kuzitwara mu mifuka y’imyenda bituma izo radiyasiyo zinjira mu mubiri w’umuntu kuko ziba ziwegereye cyane.
Avuga ko abagabo bakunda gutwara telefoni mu mifuka y’amapataro yabo cyangwa mu mifuka y’amakoti bahura n’ingaruka z’igabanuka rikabije ry’intanga.
Dr Marc Arazi, avuga ko nubwo imbaraga zisohorwa na telefoni zitagaragarira amaso, zikaba zitanuka cyangwa ngo zihumure, bitabuza ko zigira ingaruka ku buzima bw’abantu.
Mu ngaruka zindi zikomoka ku ikoreshwa rya telefoni, harimo kugira ibibazo by’amaso atabona neza kuko ubwo yangizwa n’ikoreshwa rya telefoni rikabije.
Igitera ibyo bibazo by’amaso ahanini, ngo hari umuntu akibyuka atangira kureba muri telefoni akoresheje ijisho rimwe irindi rigipfutse, uko kuba amaso abiri areba urumuri ku buryo butandukanye ngo bikurura ubuhumyi. Ibyiza ngo ni ukurebesha amaso yose afunguye.
Indi ngaruka ikomoka ku ikoreshwa rya telefoni ni ukubura ibitotsi mu gihe cyo kuryama. Ibyiza ngo ni uko umuntu yazimya ibikoresho birimo urumuri nk’urwa telefoni na interineti nibura isaha imwe n’igice mbere y’uko ajya kuryama.
Ikibazo cy’isano iri hagati y’ikoreshwa rya telefoni na kanseri y’ubwonko, cyakomeje gutera impaka mu bahanga mu by’ubuzima, gusa itsinda ry’abaganga bakoze ubushakashatsi bifashishije imbeba, bavuze ko babonye ko imbeba zashyizwe hafi ya onde za telefoni igihe kinini zarwaye kanseri y’ubwonko n’iy’umutima ugereranije n’imbeba zari kure y’izo onde.
Hari kandi ikibazo cyo kubabara ijoshi kubera gukoresha telefoni igihe kirekire umuntu yubitse umutwe, ibyo ngo bikunda kugaragara ku bangavu n’ingimbi kuko baba bagikura, uko guhora bigonze bareba muri telefoni, hari ubwo bibatera kubabara ijosi. Hari abaganga ngo babonye ubwiyongere bw’icyo kibazo bagihimba izina rya "text-neck" mu Cyongereza.
Ikindi ngo ni uko abantu bakunda kwandika ubutumwa bugufi bakoresheje telefoni, bagera aho bakajya bababara intoki cyane cyane urutoki rw’igikumwe, kuko ngo si byiza ko intoki z’abantu zikora ikintu kimwe mu masaha meshi.
Dr Arazi avuga ko ari bibi kuvugira kuri telefoni umwanya munini, mu gihe umuntu ari mu rugendo, yaba ari muri “gari ya moshi”, cyangwa mu mudoka isanzwe, kuko ngo iyo umuntu ari mu rugendo nk’uko agera ahantu hari (reseau) nkeya, bigatuma telefoni ikoresha imbaraga nyinshi kugira ngo abavugana bashobore kumvikana icyo gihe rero, nibwo umuntu aba afite ibyago byinshi byo kwinjiza “ondes”nyinshi mu mubiri we.
Abaganga bagira abantu inama yo gukoresha za ekuteri (ecouteur) mu gihe bahamagara cyngwa bitaba kugira ngo izo mbaraga ziva muri telefoni(ondes), zinyure muri izo ekuteri ntizinjire mu matwi y’umuntu ako kanya.
Dr Arazi avuga ko ibyiza ari ugushyira telefoni kure, n’igihe umuntu akeneye kuyivugiraho, akayishyiramo ijwi rinini (haut-parleur),akayirambika ku meza akabona kuvuga.
Kuva mu 2011, Ishami ry’umuryango w’abibumbye ryita ku buzima (OMS), washyize radiyasiyo za telefoni mu bintu bishobora gutera abantu indwara ya kanseri.


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
IGICE CYA 37: UBWENGE BWA GIKRISTO
Turiho dusatira iherezo ry’isi vuba cyane, kandi ni ikintu cy’ingenzi ko tumenya akamaro k’ubwenge bwigishirizwa mu mashuri yacu ko bukwiriye gutandukana n’ubwigirwa mu mashuri yo mu isi. 1 CT 56;.IZI2 130.1
Ibitekerezo byacu ku by’ubwenge ni bikeya cyane kandi ni bigufi cyane. Hakenwe ubwenge buruseho, n’umugambi urushijeho gukomera. Ubwenge nyakuri bufite icyo busobanuye kiruta gusoma ibyigisho mu mashuri. Busobanura kwitegura kuruse uk’ubu bugingo buriho ubu. Bukwiriye gukoresha impagarike yose, kandi bugakoresha igihe cyose cyo kubaho gishobokeye umuntu. Ni ugufatanyiriza hamwe kw'imbaraga y’umubiri, n’iy’ubwenge n’iy’iby’umwuka. Buringanyiriza umwigisha kwishimira umurimo akorera muri iyi si. n’umunezero uruseho w’umurimo urushijeho kuba mugari mu isi izaza. 2 Kd. 13;IZI2 130.2
Mu buryo bwumvikana rwose, umurimo w’uburezi n’umurimo wo gucungura ni umwe; kuko mu burezi no mu gueungura, “nta rundi rufatiro umuntu abasha gushyiraho, keretse urwashyizweho, ni Yesu Kristo. “ 3 Hd. 30;IZI2 130.3
Kugarura umuntu ngo ashyire hamwe n’Imana, guhesha umuntu agaciro no gutunganya kamere ye, kugira ngo abashe kongera kugira ishusho y’Umuremyi, ni wo mugambi ukomeye w’ubwenge bwose no kurerwa byo mu mibereho. Uwo murimo w’ingenzi cyane ni wo watumye Umukiza asiga ijuru, akaza muri iyi si yigize umuntu, kugira ngo abashe kwigisha abantu uburyo bwo kubona ubugingo burushijeho kuba bwiza. 4 CT 49;IZI2 130.4
Biroroshye cyane kujyanwa n’inama z’iby’isi, n’ingeso n’imigenzo byayo maze ntube ugitekereza ukundi iby’igihe turimo, cyangwa iby’umurimo ukomeye ukwiriye gukorwa, kurusha uko abo mu minsi ya Nowa bari maze. Hariho akaga karenze ako twibwira kuko abigisha bacu bazanyura mu bimeze nk’iby’Abayuda bakoraga, bagakurikiza ingeso, n’imigenzo n’inyigisho Imana itatanze. Bamwe bagundira ingeso za kera bakazishikamaho, bagakunda n’ibyigisho bitari bimwe bitagira umumaro, nkaho ibyo ari byo bizabahesha agakiza Iyo bagenje batyo, batera umugongo umurimo ukomeye w’Imana maze bakigisha abigishwa ubwenge budashyitse kandi bubi. 56T 150IZI2 130.5
Hakwiriye kubaho abagabo n’abagore bakwiriye gukora mu itorero kandi bakigisha abasore bacu kugira umurimo bakora w’ingenzi, kugira ngo abantu babashe kuzanwa ngo barebe Yesu. Amashuri twashinze akwiriye kuba ari cyo agambirira, ntakurikize gahunda yashyizweho n’amashuri y’andi matorero, cyangwa iyashyizweho n’amasemineri n’amakoleji yo mu isi. Ayo mashuri akwiriye kugira gahunda yo hejuru rwose, muri yo ntihaboneke cyangwa ngo harangwe ingeso zo kutizera Imana. Abigishwa bakwiriye kwigishanywa Ubukristo bukwiriye, kandi Bibiliya ikwiriye kuba ari yo iba igitabo cyo kwigiramo cy’ingenzi kiruta ibindi byose. 6 FH 231;IZI2 131.1


text:
Kuva aho imbuga nkoranyambaga ziziye muri terefoni zigezweho, Ubushakashatsi bukomeje kwerekana ko abazikoresha bakomeje kuba imbata zazo. Ubwo bushakashatsi bwerekanye na none ko benshi batakaza igihe kiri hagati y’iminsi 25 na 40 ku mwaka nta kindi bakora ahubwo bibereye kuri izi mbuga. Nawe ni uko?.
Mu
mpera z’ikinyezana cya 20 ubuvumbuzi mu by’ikoranabuhanga bwageze ku gikorwa
cyo guhanga terefoni ngendanwa. Uku iminsi yagiye iza indi igataha, utu
dukoresho tw’ikoranabuhanga twongerewe ubushobozi bwo gukora indi mirimo nko
guhamagara urebana n’umuntu imbonankubone ndetse n’ibindi. Nyamara uko zongerwa
ubushobozi ni ko zirushaho gihindura umuntu imbata yazo. Ubushakashatsi bukozwe
n’ikigo Rescue Time bwasanze ko umubare utari muto w’abantu bakoresha terefoni
zigezweho “Smart Phones” bamara hagati y’amasaha 2 n’iminota 30 ndetse n’
amasaha 4 ku munsi. Wowe umara angahe?.
Mbere
yo kwandika iyi nkuru nagize amatsiko yo kumenya amasaha ubwanjye mara kuri
terefoni yanjye. Nkoresheje gahunda ya “Screen Time App” nasanze nkoresha
amasaha 2 n’iminota 15 ku munsi, bikaba bingana n’amasaha 16 asaga gato ku
cyumweru. Ibi ntibyanteye ubwoba kugeze igihe menyeye ko ntakaza iminsi 33 n’andi
masaha ku mwaka nibereye kuri terefoni yanjye! Wowe utakaza iminsi ingahe ku
mwaka kuri terefoni yawe?.
Ikigo
cy’ubushakashatsi cya PEW, cyerekanye; mu bushakashatsi cyakoze ko 67% by’Abanyamerika
bu gihe baba bareba kuri twa terefoni twabo ngo barebe ko ntabutumwa kandi mu
byukuri na terefoni itigeze ibimumenyesha (nta “notification”). Nawe bikubaho
ko ukunda gutera akajisho kuri terefoni kandi mu by’ukuri nta wa guhamagaye n’uwakwandikiye?
Iki ni kimwe mu bimenyetso byerekana ko abantu babaswe na terefoni.
Kuba abantu bagenda bakomeza kuba imbata ya za terefoni zabo, hari ababyihishe inyuma. Tristan Harris, wahoze ari umukozi wa Google, ubwo yaganiraga na The New York Times, yavuze ko mu mateka y’isi bwari ubwa mbere kubona ba kabuhariwe mu mikorere y’imbugankoranyambaga bagera kuri 50 bakore ikintu kikagira uruhare rukomeye ku buzima bw’abantu basaga miriyari 2.
Ku byicaro by’imboga nkoranyambaga hari itsinda ry’abantu b’impuguke
bitwa “Attention Engineers”, aba akazi kabo ni ugukomeza kugira imbata abantu z’izi
mbuga. Urugero: aba nib o bahimba amayeri yo gutuma abantu bakomeza gukoresha
izi mbuga. Iyo umuntu akoze “like” ku ifoto yawe bituma wongera kunaga akajisho
ku rubuga ukoresha. Ibi iyo wowe ubikoze urusha kuryoherwa iyo byiyongera kandi
ni na ko ba nyiri urubuga bunguka.


text:
Korali Family of Singers bateguye igitaramo bitiriye ‘Umuryango Mwiza’
Caleb bucura bwa Apostle Mignone yabatijwe uyu munsi na nyina umubyara
Bucura bwa Apostle Mignone Kabera umuyobozi mukuru wa Women Foundation ministries yabatijwe uyu munsi mu mazi menshi nk’ikimenyetso cyuko yakiriye Yesu nk’umwami n’umukiza w’ubugingo bwe nyuma y’ibihe bitamworoheye yari yaranyuzemo yatewe no kubura inshuti ye magara.
Kuri icyi cyumweru, mu itorero Noble Family Church benshi bazi nka Women Foundation Ministries habaye umubatizo aho babatije abatari bake harimo Miss Rwanda 2020, Nishimwe Naomie ndetse na Bucura bwa Apostle Mignone, Caleb.
Mu mwanya muto Caleb yahawe ngo avuge kuby’uyu munsi, Umwana wa Apostle Mignone yakomoje ku nzira ye yo gukizwa no kwemera kubatizwa . Yagize ati “Umwaka ushize nawutangiye neza, niga, nkora, noneho inshuti yanjye magara iza gukora impanuka iramuhitana, ibyo biza kuntera agahinda kenshi, kugira inshuti mbi, kunywa inzoga kuko nabonaga ubuzima nta kintu bumaze” akomeza agira ati “Maze amezi agera muri abiri muri izo ngeso, naje gusobanukirwa ko aho atariho Imana inshaka ariko n’ubundi nkajya nigunga nkigumira mu rugo ntajya gusenga” Yakomeje agira ati “Ndashima Imana ko naje muri Women Foundtion Ministries aho nasanze inshuti zanjye zikanangira inama yo kubatizwa nuko nza kwiga ariko icyo nakunze mubyo nigishijwe cyane naho batwigishije gukorera Imana”
Agana ku musozo yagize ati “Njya kuza mu Rwanda numvaga nta byishimo bihaba ariko igihe ninjiriye mu rusengero numva nukuri nahora ngaruka buri munsi” Yasoje ashima ko yabatijwe na Mama we umubyara, yagize ati “Ndashaka na none gushima Imana ko nabatijwe uyu munsi na Mama, natinyaga kujya muri Amerika ngo batazambatiza ahandi Mama bikazamubabaza ko Atari we wambatije ariko ndashima Imana ko nabatijwe uyu munsi kandi n’ibikomere nari mfite ntabwo nzabigendana kandi ninsubira ku ishuri nzashishikariza bagenzi bajye gukora nkibi mukora mu bwami bw’Imana. Murakoze cyane”


text:
Icyo kibazo ni ikijyanye n’isoko ryo gusana Isange One Stop Center mu Bitaro bya Kibilizi ryatwaye miliyoni 39 z’amafaranga y’u Rwanda ku nkunga ya Enabel.
Ayo mafaranga yose uko yakabaye ngo yishyuwe imirimo itarakorwa ndetse ibikoresho byari byasabwe ntibyaba ari byo bitangwa ndetse hanatangwa bike ku byari byasabwe kandi agaciro kabyo ntikahinduka.
Muri ibyo bikoresho harimo iby’ubwiherero aho mu masezerano hagombaga gutangwa ibya "Melano" ariko hatangwa ibya ’Aqua".
Umunyamabanga Nshingwabikorwa w’Akarere ka Gisagara, Ntaganzwa Athanase, yasabwe gutanga ibisobanuro kuri iki kibazo ahita yitabaza Umuyobozi ushinzwe Imari n’Ubutegetsi na we asaba ko umukozi ushinzwe iby’amasoko ari we usubiza.
Abadepite bahise bagwa mu kantu bavuga ko iby’iryo soko birimo urujijo.
Yongeye guhabwa umwanya, Ntaganzwa, yavuze ko ibikoresho rwiyemezamirimo abizanye basanze ibyo basabye atari byo ariko ngo itsinda rya tekiniki mu Bitaro risanga ibiciro bihura n’ibyo bashakaga.
Depite Mukabalisa Germaine ati “Biragaragara ko harimo urujijo kutubwira ngo ibiciro byari bihuye icya mbere n’ubundi ’toilette’ ni zimwe ni ukwicara ugakora ibikorerwaho. Ariko mwasabye ubwoko none wowe uravuga ngo n’ubwo bundi burakoreshwa. Turabizi ariko ni iki kibyihishe inyuma ko mwakira ibintu bidahuye, ubwo bwizerane bwo kwishyura ibintu byose imirimo itarakorwa bwavuye he? Ndagira ngo ntibabice hejuru batubwire tumenye ikibyihishe inyuma.”
Depite Uwimanimpaye Jeanne d’Arc ati “Ni ibintu bagombye kuba barakurikiranye, ntabwo wasaba idirishya rya santimetero 80 kuri 60 ngo baguhe irya santimetero 45 ngo ubiceceke ubyihorere."
Depite Bakundufite Christine ati “Nibajije niba iki kibazo ari cyo cyari gikomeye kurusha ibindi twaganiriye. Umunyamabanga Nshingwabikorwa ati ‘DAF’ nasubize, iri soko ubu ntabwo ririmo ibibazo? Ko twe tubibona kubera iki mwebwe mutabibona?”
“Niba ibyo bagombaga kuzana byari bihari kugabanya kabiri ibiciro ntibihinduke noneho umuntu akanishyura nta n’ibintu arabona; nubwo DAF yanagiye umupira ushinzwe amasoko na we ntiyabaye umwere muri uku kwishyura. Ubundi se ubu yishyuye iki mu by’ukuri, Gitifu we se ubwo aratubwira ko iri soko umuntu atarigiraho ikibazo gute?’’
Ndumva nasaba imbabazi
Umuyobozi ushinzwe Imari n’Ubutegetsi, Gerard Mudahunga, yahawe umwanya wo gusobanura uko yishyuye iryo soko agira ati "Mu kwishyura tubanza kureba niba amasezerano atararangira, tukongera tukareba ko ibyo rwiyemezamirimo yakoze byakiriwe cyangwa ko yatanze ibyo yasabwe, bikakirwa n’itsinda ribifitiye ububasha."
Depite Mukabalisa ati “Kubera iki mwishyuye ikiguzi cyose imirimo itarakirwa by’agateganyo?”
"DAF, wumvaga utuje kwishyura ibi bintu, uti “Ushinzwe amasoko yari yabihaye umugisha ku buryo utamugira inama ubonye ibintu byasabwe bitangana n’ibyatanzwe?”
Mudahunga yasubije agira ati "Ndumva nasaba imbabazi kuba ako karaducitse ntitubashe kubona ko ibyasabwe atari byo gusa biba byanyuze ahantu henshi bikagenzurwa n’abatekinisiye banabifitiye ubumenyi, mbisabiye imbabazi ntabwo mvuze ko nakoze uko bikwiye."
Umunyamabanga Nshingwabikorwa w’Akarere wavuzweho ko ari we wahaye umugisha ES, ushinzwe amasoko iyo fagitire ngo yishyurwe, yasobanuye ko icyatumye aya amafaranga asohoka imirimo itarakirwa burundu ari ubwihutirwe bw’amafaranga bari bahawe n’abaterankunga ariko ko amakosa umugenzuzi w’imari yasanze muri aka karere babikosoye.


text:
Kagame apfuye uyu munsi byagenda bite ?
Mbese iki kibazo nawe waba ujya ukibaza ? Mu minsi ishize twabonye ukuntu bamwe mu banyarwanda batagira ubwenge bishimiye urupfu rwa nyakwigendera Patrick Karegeya, nk’aho bo bazatura nk’ibisi bya Huye ! Byatumye nsubiza amaso inyuma, ndeba ukuntu kagame yanzwe haba mu Rwanda ndetse no mu mahanga cyane cyane mu bihugu bituranyi, bintera kwibaza uko byagenda ejo twumvise ngo Kagame yasanze Habyara!
Abanyarwanda benshi bigaragaza nk’abamukunda kubera ubwoba cyangwa inda ndende ! njya nibaza nti mbese baba abagaragariza n’abatagaragariza Kagame ko bamwanga, ejo mu gitondo tubyutse tunkumva ngo noneho si ibihuha Kagame yatuvuyemo babigenza gute ? Mbese twaba aka ba banyecongo ? Cg twakwiyumanganya kuko amarira y’umugabo atemba ajya mu nda ! Icyo nzi nzeza ni uko Kagame apfuye nta wamuririra, yewe n’umuryango we nibaza ko yawushegeshe. Kera najyaga numva baririmba ngo « Général Gisunzu napfa impundu zizavuga », ariko Kagame amaze guhanura indege ye mwabonye ibyakurikiraho !
Abantu bavuga byinshi kuri case ya Kagame ! Bamwe bagira bati : « gatindi apfuye, uRwanda rwaruhuka, rugatemba amata n’ubuki aka ya ndirimbo ya kera ! » ariko njye nkaba nabaza nti « ni inde wamusimbura ? » Abashaka umwanya we ni benshi, kandi ku mpamvu zitandukanye. Urugero ni nka Nyiramongi bivugwa ko ubugome aburusha Nyirayuhi! Abandi ni abasirikare yahinduye imbwa imwe ubwira ngo zingama, ikazingama, nk’abo bumvise ko umuhanya yahinyagaye, ibyakurikira bizwi n’Imana! Opposition iri mu bu hungiro, mbese Kagome agubanutse bahubukira gutaha, babanza bakareba aho bishya bishyira ? RNC, FDU, RDI, FDLR,…mwakora iki ? mbese muri tayali ?
Hari abandi babona kagame apfuye hahita hongera kuba akavuyo nk’akakurikiye urupfu rw’ikinani, aho naho ndabaza nti ako kavuyo katerwa nande ? Mbese hari umuhutu ukifuza kwica umututsi cyangwa umututsi wifuza kwica umuhutu ? Njye nsanga abanyarwanda benshi amateka yaratwigishije ku buryo aho tugeze aha ntawatinyuka kwica umuturanyi we. Abantu amateka atagize icyo asigira ni Kagame n’agatsiko ke, kuko bo bakomeje gukora nk’ibyo ingoma zababanjirije zagiye zikora, ariko nizera ndashidikanya ko abanyarwanda muri rusange bo tutagwa mu mutego abadukuriye baguyemo !
Tuzi neza ko umunsi umwe Kagame azapfa, kimwe natwe twese ; umurage azasigira urwanda n’abanyarwanda ni uwuhe ? Isi izamwibuka ite ? Amateka azamuvuga ate ? Wowe usoma iki gitekerezo, uzamwibuka ute ? Nubwo Kagame apfuye ntabyishimira, cyane cyane kubera ko yaba atorotse ubucamanza, ariko ntabwo nazigera mukumbura!


text:
Bamwe mu baturage batuye mu kagali ka Nyendo, umurenge wa Rwimiyaga karere ka Nyagatare, baravuga ko bubakiwe amavomo y’amazi umwaka ukaba ushize nta mazi arazamo ngo bavome.
Ni amarobine yubatswe mu tuzu duto, yagombaga guhita atanga amazi, akimara kuzura.
Abaturage baravuga ko aya mavomo akimara kuzura bategereje amazi baraheba.
Umwe yagize ati “Byaje ari nka fotokopi, ni ukutubeshya nta mazi. Turi mu dutapu, Nyendo ni Eshatu. Hari ako mu wa mbere hejuru, n’aka hano ndetse nako mu mudugudu wa Nyamirama. Nta nakamwe gakora, ibi ni ibyo kutubeshya.”
Undi ati “N’ibikoresho barabizanye ni njye wabirariraga, ni baringa, nonese amazi sinjye ujya kuyzana ku kagera? Hari n’abaza bakambwira ngo nimbahe amazi, nti nt amazi abamo.”
Mugenzi wabo utuye muri aka gace aragira ati “N’aya baje bavug ako bagiye kuyashyiramo, bayashyizemo umunsi umwe. Niba ari ayo badahiramo, sinzi ukuntu bimeze, n’ubu mudutapu nta mazi wabonamo.”
Aya mavomo akimara kuzura abagombaga kuyacunga bishyuye amafaranga ya mbere, kugira ngo bahabwe isoko, hari n’abatanze ubutaka bwo kuyubakaho nabo barumiwe.
Abaturage barasaba ko aya mavomo yashyirwamo amazi bakavoma kuko nabo bayagizemo uruhare.
Umwe yagize ati “Baraje njye banyaka ikibanza, ndakibaha, bubaka bambwira ngo bari kunyubakira . Umukobwa anzanira urufunguzo, ngo ni wowe ugomba kuvomesha aya mazi kuko bubatse mu butaka bwawe.”
Undi ati “Njye amafaranga ntabwo nari nyafite, narirukanse njya kuyaguza, ndagenda ndishyura ibihumbi makumyabiri. None kugeza ubu nt amazi twigeze tuvomesha. Ni igihombo kuko ayo mafaranga mba ndi kuyarya.”
Mugenzi wabo nawe ati “Ko impmbo zagiyemo, bashyiramo aya mazu, nibayarekure niba arimo bareke kutubeshya. Leta nk’uko yabidukoreye, habuze iki?
Umunyamabanga nshingwabikorwa w’akarere ka Nyagatare, akaba ariwe muyobozi w’agateganyo w’aka karere Bwana Hategekimana Fred, avuga ko batazi bazi iby’aya makuru ariko bagiye gukurikirana.
Ati “Ntabwo nari nkizi, nibwo bwa mbere nyumvise, ariko murakoze ku makuru muduhaye. Ndaza gukorana na WASAC noneho nze gukurikirana menye neza ishingiro ryabyo. Abantu baze kureba igisubizo baza guha abaturage.”
Kugeza ubu amavomo yubatswe muri aka kagali ka Nyendo ni atatu, yose akaba nta mazi arimo.
Hari amaze kwangirika kuburyo akeneye kongera gusanwa, nubwo ataratanga amusaruro ku baturage.
Kugeza ubu amazi akomeje kuba ingorabahizi muri aka gace ka Rwimiyaga, abaturage bakomeje gutegereza bihanganye ko nibura ko igihe kimwe bazabona amazi.
Ntambara Garleon


text:
Korali Family of Singers bateguye igitaramo bitiriye ‘Umuryango Mwiza’
Umuramyi Tonzi mwakunze mu ndirimbo Humura yashyize hanze Album nshya igizwe n’indirimbo yatuye umubyeyi we wahitanywe na Jenoside yakorewe Abatutsi mu w’1994
Umuhanzikazi w’inidirimbo zihimbaza Imana, Tonzi wamamaye cyane mu ndirimbo Humura n’izindi yamaze gushyira hanze Album ye nshya yise Umurage Mwiza igizwe n’indirimbo 7 zimara iminota 24. Tonzi yashyize hanze iyi Album mu mpera za Mata 2022 mu gihe u Rwanda n’Isi biri mu minsi 100 yo kwibuka ku nshuro ya 28 Jenoside yakorewe Abatutsi mu w’1994. Igizwe n’indirimbo umubyeyi we yakundaga kuririmba akiriho ndetse hariho imwe muri zo ikubiyemo amagambo ya nyuma yasize yandikiye umukobwa we.
UWITONZE Clémentine uzwi nka Tonzi yahishuye ko izi ndirimbo yahereyeho ari zo umubyeyi we wishwe muri Jenoside yakorewe Abatutsi yakunda kurusha izindi kandi ko ari we akomoraho impano y’ubuhanzi akaba ashimira Imana ku bw’umurage mwiza yamusigiye. Ati: “Ndashima Imana cyane kunshoboza, nshimira cyane ababyeyi banjye ku murage mwiza wo kuramya no guhimbaza Imana nisanzemo, gusenga buri munsi, uko twateranaga nk’umuryango ni impano ikomeye cyane mu mikurire y’umwana ndabishimira Imana cyane”.
Uyu muhanzikazi akomeza avuga ko iyi Album ye, Umurage Mwiza ayifata nk’urwibutso ku bana be n’umuryango wose, akaba ari umurage yasigiwe n’umubyeyi we. Yavuze ibibazo yabajijwe n’abana be byamusunikiye gutunganya izi ndirimbo muri studio. Ati “Icyanteye gukora iyi Album, ni urwibutso rukomeye ku bana bacu ndetse n’abo mu muryango mugari. Nayikoze nyuma yo kubazwa ibibazo bitandukanye n’abakobwa bacu aho umwe muri bo – umuto arihariye mu kubaza cyane – yarambajije ngo ‘Mama ko nguhamagara Mama, wowe ntarakumva uhamagara Mama’? “Tonzi avuga ko byamusabye gutekereza neza ku gisubizo ari buhe umwana we. Ati: “Eeee byansabye gutekereza gato icyo musubiza numva biraremereye, ndamubwira nti ‘ni uko atakiriho’. Kuva ubwo ngira icyo gitekerezo kuko ndazibaririmbira (indirimbo) ariko nsanga kuzikora muri studio bizabafasha kuzumva kenshi mu bihe bitandukanye, bakazifata mu mutwe tukajya tuziririmbana kenshi kuko iyo twahuye nk’umuryango mugari turaziririmba, nibanda cyane ku zo Mama yakundaga kuririmba kenshi, uwo murage mwiza ugakomeza gutemba no mu bana bagakura baririmbira Imana”.
UWITONZE Clémentine yasoje avuga ko yasanze ari byiza gusohora iyi Album ye muri ibi bihe twibuka Jenoside yakorewe Abatutsi harimo n’umubyeyi we, abavandimwe bo mu muryango mugari ndetse n’abandi banyarwanda bishwe bashinyaguriwe muri Jenoside yakorewe Abatutsi mu 1994. Iyi Album nshya ya Tonzi iri kuri shene ye ya Youtube yitwa Tonzi ikaba igizwe n’indirimbo 7 zikunda gukoreshwa cyane mu Itorero ry’Abadivantiste b’Umunsi wa Karindwi, ari zo: Gihe Cyiza Cyo Gusenga No 100″, Mbese Urumva Ushaka No 93, Mu Gitondo No 82, Humura Mutima Wange No 20, Ungumane No 29, Uri Uwera No 200 na Yesu Abe Hamwe Namwe No 41.


text:
Abagore n’abakobwa bakunda kubwirwa n’abakunzi babo utugambo twiza burya n’iyo yaba yikomeza cyane arabikunda n’ubwo usanga bamwe mu bagabo iki kibabera ikizamini gikomeye.
Bamwe mu bagabo bakwiye kumenya amwe mu magambo bakoresha babwira abakunzi babo kuko bituma bumva ko bakunzwe cyane kandi bitaweho. Ariko mbere yo kumenya ibyo kumubwira, ukwiye kubanza kumenya ibyo akunda kuri we ubwe ndetse no hanze, ibyo ashaka n’ibyo yifuza guhindura kuri we.
Ikindi wamenya ni uko iyo umubwiye ibirimo ibikabyo bituma agufata nk’utari umunyakuri, ahubwo wapfuye kuvuga gusa. Musore, ubwo wamenye ibyo wagenderaho, dore ibyo umunyamakuru wa Inyarwanda yagutoranyirije wabwira umukobwa mukundana bigatuma umutima we unyurwa bihebuje:
1.Nakwigiyeho byinshi
Abagore n’abakobwa barabikunda cyane iyo abagabo babashimiye ku bwenge bwabo kuko birabababaza cyane iyo icyo mwibonera ari ubwiza bw’inyuma gusa. Aba ashaka no kuzana ibitekerezo byubaka kandi iyo umweretse ko hari icyo byakwigishije kuko wabyitayeho kandi ukabyiga neza bikakugirira akamaro biramunezeza kumva ubimubwira.
2.Uri Inshuti nziza
Erega musore, umukobwa mukundana ntashaka kuba umukunzi wawe gusa, ahubwo anashaka kukubera inshuti magara kandi kumubwira ko ari inshuti nziza biramunezeza. Nagira ibyo agufasha gukora, uzakoreshe aka kajambo n’ubwo yaba yagufashije akantu gato.
3.Ndakwizera byuzuye
Nta mugore wifuza kuba kumwe n’umugabo utamwizera byuzuye. Kumumenyesha ko umwizera, bisobanuye byinshi kuri we, bituma nawe agira ibyo arushaho gukora neza ngo utazamutakariza icyizere. Ariko nawe musore, ntuzabivuge gusa ahubwo uzanamubere uwo kwizerwa.
4.Uri Umwamikazi wanjye
Kuri bamwe iki cyakumvikana nk’umutoma, ariko si ko biri ahubwo buri mugore aba yumva ashaka kuba umutima w’umugabo we, kumubwira ko ari umwamikazi wawe bituma yumva agaciro umuha kandi akumva ko ariwe mugore gusa witayeho. Ibi bizamunezereza umutima mu buryo budasanzwe.
5.Wangize umugabo uhamye
Musore nawe mugabo, kubwira umukunzi wawe ibi ntibivuze ko uba wisuzuguye ko utari uhamye mbere. Oya! Ahubwo ibi bituma yumva ko ari uw’agaciro kuri wowe kandi yishimira cyane kuba yaragize akamaro kuri wowe. Buri mukobwa wese ashaka kuzana imbinduka nziza mu buzima bw’umusore bakundana, iyo amukunda koko atari ugenzwa n’ibindi. Ibyo rero bituma yishimira cyane ko yaguhinduye mu burwo bwiza.
6.Uhora usa neza
Wari wabona umukobwa ari kwambara? Ni ukuri kose abakobwa barushywa cyane no guhitamo umwenda wo kwambara. Iyo umubwiye ko asa neza mu myambaro yambaye bituma yumva ko cya gihe cyose yafashe ahitamo ibyo kwambara atagipfushije ubusa, cyane cyane iyo mugiye kujya ahantu muri kumwe. Biramunezeza cyane kubimubwira ko asa neza.
7.Ufite amaso, amenyo, umusatsi, iminwa,..byiza
Mwa basore mwe, ntituri kureba ku mitoma hano ahubwo turi kurasa ku ntego ugendeye ku cyo ukunda kuri we. Utazamubwira ko umusatsi we ari mwiza kandi asutse. Utazamubwira ikintu gihabanye n’ukuri kuko wabisomye muri iyi nkuru uyobowe n’amarangamutima gusa. Niba ukunda amaso ye, umusatsi we, intoki ze, uko aseka,…bimubwire kuko bituma abona ko ujya umwitaho kuba warabibonye.
8.Nkunda kuvugana nawe
Ibi byatuma umukobwa yumva ko wishimira kuba kumwe nawe kandi akarushaho kuguha umwanya mukabonana cyangwa mukavugana kenshi. Nta mukobwa wakwishimira ko umusore bakundana amubona nk’iteshamutwe iyo bari kumwe cyangwa ngo yumve adashaka ko bavugana kuko aba ashaka ko igihe cyose muri kumwe ubyishimira kandi ubiryoherwa.
Basore mufite
urufunguzo rw’ibyishimo by’abakunzi banyu, kimwe n’abagabo ku bagore babo ni
uko. Icya mbere ni ukuba umunyakuri ntushyiremo tumwe mu two twakwita amareshyamugeni
cyangwa imitoma idafite ishingiro.


text:
Korali Family of Singers bateguye igitaramo bitiriye ‘Umuryango Mwiza’
Nahawe imbabazi? Nabona nte imbabazi zituruka ku Mana?
Mu Byakozwe n’Intumwa 13:38 baragira bati,’ Nimumenye rero, bavandimwe ko ari ku bwa Yesu mwamenyeshejwe ibabarirwa ry’ibyaha.’
Imbabazi ni iki kuki jyewe nzikeneye?
Ijambo “imbabazi” risobanura guhanagura urutonde rw’ibyaha, kugira impuhwe, gusiba ideni. Iyo dukoreye nabi abandi dusaba imbabazi kugira ngo twongere tugirane umubano mwiza. Imbabazi ntizitangwa kuko nyiri ukuzaka akwiriye kubabarirwa. Nta muntu ubereye kubabarirwa. Imbabazi ni igikorwa cy’urukundo, impuhwe, ingabire. Kubabarira ni icyemezo umuntu afata kugira ngo yoye kugirira undi ingingimira, akirengagiza ibyamukorewe bidakwiye.
Bibiliya itubwira ko twese dukeneye imbabazi zituruka ku Mana. Twese twaracumuye. Umubwiriza 7:20 agira ati’ Koko rero ku isi nta ntungane ihari ikora neza ntiyigere icumura.’ 1 Yohani 1:8′ Niba tuvuze tuti ‘Nta cyaha tugira’tuba twibeshya ubwacu, nta kuri kuba kuturimo.’ Icyaha icyo ari cyo cyose gifatwa mbere na mbere nk’igikorwa cyo kwigomeka ku Mana (Zaburi 51:4). Bityo rero, dukeneye cyane rwose imbabazi z’Imana. Niba ibyaha byacu bitababariwe, tuzabaho iteka ryose dushegeshwa n’ingaruka z’ibyaha byacu(Matayo 25:46; Yohani 3:36).
Imbabazi-Nazihabwa nte?
Amahirwe twigirira ni uko Imana ari urukundo kandi ni nyir’impuhwe-ihora yiteguye kutubabarira ibyaha byacu! 2Petero 3:9 agira ati,’ . . . Ni mwebwe yihanganira, kuko adashaka ko hagira n’umwe worama, ahubwo ko bose bisubiraho bakamugarukira.’ Imana ishaka kutubabarira, ni yo mpamvu imbabazi zihora zidutegereje.
Ubundi igihano kidukwiriye cy’ibyaha byacu ni urupfu. Mu Banyaroma igice cya mbere 6:23 agira ati,’ Nuko rero ingaruka y’icyaha ni urupfu. . .’ Nta nyungu dukomora ku gucumura uretse kunambira mu rupfu. Imana, mu mugambi wayo utagira inenge, yigize umuntu-Yesu kristo(Yohani 1:1, 14)Yesu yapfiriye ku musaraba, aratwigurana yemera igihano twagenewe-urupfu.
2 abanyakorinti 5:21 baratwigisha ngo,’ Kugira ngo nk’uko icyaha cyari cyaraganje mu rupfu, n’ineza izaganze mu butungane.’ Yesu yapfiriye ku musaraba, aratwigurana! Nkuko ari Imana, urupfu rwa Yesu ruhesha imbabazi ku byaha by’isi nzima. 1 Yohani 2:2 agira ati’ Ni nawe gitambo cy’impongano y’ibyaha byacu, ndetse atari ibyaha byacu byonyine ahubwo n’iby’isi yose.’ Yesu yazutse mu bapfuye, atangaza ko atsinze icyaha n’urupfu. (1 Abanyakorinti 15:1-28). Himbaza Imana, mu rupfu n’izuka bya Yesu Kristo, mu gice cya kabiri cy’Abanyaroma 6:23 ukuri dusoma,’ . . . Naho ingabire y’Imana ni ubugingo bw’iteka muri Kristo Yesu Umwami wacu.’
Urifuza kubabarirwa ibyaha byawe? Mbese wiyumvamo ikiniga kiguhora ku mutima y’uko uri umunyacyaha ukaba usa naho wananiwe kukikura? Imbabazi z’ibyaha byawe zirahari niba ufitiye ukwemera Yesu Kristo yuko ari we mucunguzi wawe. Abanyefezi 1:7 bagira bati,’ Ni we dukesha gucunguzwa amaraso ye, tukamuronkeramo imbabazi z’ibyaha byacu, ku rugero rw’ubusendere bw’ineza yayo.’ Yesu yatwishyuriye ideni, kugirango tubashe kugirirwa imbabazi. Icyo umuntu asabwa gukora cyonyine ni ukwaka imbabazi Imana muri Yesu, ukemera ko Yesu yaturihiye agatanga ubuzima bwe ngo duhabwe imbabazi-kandi azakubabarira! Yohani 3:16-17 adufitiye ubutumwa bwiza cyane bugira buti,’ Koko Imana yakunze isi cyane bigera aho itanga umwana wayo w’ikinege, Igira ngo umwemera wese atazacibwa, ahubwo agire ubugingo bw’iteka. Icyakora Imana ntiyohereje umwana wayo ku isi ngo ayicire urubanza ahubwo yagira ngo akize isi.’
Imbabazi -Mbese koko biroroshye kuzihabwa?
Yego rwose biroroshye! Ntacyo waha Imana ngo iguhembe imbabazi zayo. Ntabwo wagura imbabazi z’Imana. Icyo usabwa cyonyine wazihabwa, ubikesheje ukwemera, ubikesheje ubwiza n’impuhwe z’Imana. Niba ushaka kwemera Yesu Kristo ko ari we Mucunguzi wawe hanyuma ukaronka imbabazi ziturutse ku Mana, dore isengesho wavuga. Kuvuga iri sengesho cyangwa se irindi ryose sibyo bizakurokora. Icyizere cyonyine ugirira muri Kristo nicyo gishobora kugukiza ibyaha. Iri sengesho ritubere gusa inzira yo kugaragariza Imana ukwemera tuyifitiye no kuyishimira Imbabazi yaduhaye.’ Mana, nzi neza ko nagucumuye ho ko nkwiriye kandi guhannwa. Ariko Yesu Kristo yambereye igitambo ahannwa mu kigwi cyanjye none mbinyujije mu kwemera mufitiye ngirira ikigongwe. Ikizere cyanjye nkigiriye Wowe kugira ngo umpe agakiza. Shimirwa Mana kubera ingabire zawe uduha zitagira uko zisa hamwe n’impuhwe utugirira! Amen!


text:
Mu gucubya inkundura y’amagambo yacicikanaga kuri internet ivuga ko yaba akorana na Illuminati, bivuye ku bimenyetso bigaragara ku myenda aheruka kwambara mu ruhame, Butera Knowless yavuze ko yemera Yesu nk’Umwami na Bibiliya nk’intwaro ye.
Mu gitaramo cya Diamond cyabereye kuri Stade Amahoro, tariki 1 Mutarama 2015, Knowless ubusanzwe yagaragaye yambaye agapira kanditseho amagambo agira ati “Oh Hell Yeah”, humvikanamo ijambo hell risobanura ikuzimu.
Hari hariho n’ifoto y’umukobwa yazamuye intoki zihinnyemo ebyiri zo hagati, ibintu bamwe bafashe nko gutiza umurindi imyemerere yo kwa shitani bita iya “Illuminati”.
Nyamara ariko Knowless akavuga ko nta gashwishwi ko gukorana n’abo kwa shitani abantu bakwiye kumukekaho, agashimangira ko yemera Yesu, akaba anasoma Bibiliya Yera.
Yagize ati “Njye nemera Bibiliya ijana ku ijana (100%), ndayisoma, ni yo ntwaro yanjye hanyuma kandi nemera imbaraga z’amasengesho. Ntinya Imana kandi nemera Yesu nk’umwami n’umukiza wanjye.”
Butera Knowless wamamaye cyane mu ndirimbo “Baramushaka” asaba abafana be kumva ukuri kwe, ko amagambo yari ari kuri uriya mupira n’ibimenyetso bidasobanuye ko akorana n’abo kwa shitani ahubwo ko iyo ari intero yari yatewe n’abo yita “abakunda byacitse”.
Yagize ati “Umupira nawambaye mbona umbereye nywukunze kandi narawuguze mbibona, ntaho uhuriye na Illuminati cyangwa n’ibindi bintu. Ririya jambo riri mu magambo akoreshwa hanze yo gutangara wemera, naho biriya bintu ngo umuntu azamuye intoki ebyiri ntabyo nemera.”
Yasoje agira ati “mpita mbona uko bamwe mu bantu baba batekereza nkabona uko bakunda byacitse ariko ntacyo bintwara, umuntu wese uteye imbere cyangwa se ugize ikintu kigaragara ko hari iterambere ari kugira baravuga bati Illuminati, njye ntabwo nyemera”.


text:
KU CYUMWERUCYA XVII GISANZWE, C, 24/07/2022
Intg. 18, 20-32; Zab 137, 1-3.6-8; Kol 2, 12-14; Lk 11, 1-13
Umugisha w’abeza
Bavandimwe muri Yezu Kirisitu, nimuze kuri iki cyumweru dutekereze ku isengesho rya Aburahamu. Umukurambere wacu yatakambiye Sodoma na Gomora. Abo baturage bari barigometse ku Mana Umuremyi wa byose. Isengesho rye ryari ryishingikirije ku beza bubaha Imana. Iyo bahaboneka bakagera ku icumi, izo mpugu ntizari kurimbuka. Erega natwe muri iyi si dukeneye abatakamba kuko yiganjemo abagome batuka Imana. Uwo si umugisha. Dukeneye gutakambira isi.
Dushime Aburahamu. Sekuruza w’abemera twese, duhora tumushimira umurage yadusigiye. Yemeye Imana ku buryo bwose. Yayikurikiye atazi neza aho imuganisha. Yemeye no gutanga umwana we agirira Imana Umusumbabyose. Icyo gitambo cya Izaki tuzi uko cyagenze. Cyagaragaje ukwemera gukomeye, kwa kundi kujyana n’urukundo n’ukwizera bihambaye.
Aburahamu yaranzwe n’urukundo agirira abandi. Yasutse amarira abonye ko abaturage ba Sodoma na Gomora bagiye kurimbuka. Yashoboraga kwituriza kuko we ntacyo yari abaye. Yababajwe cyane n’abeza bashoboraga gukongoka hambwe n’abagiranabi. Reba nawe abari mu mazi abira. Nubagirira umutima w’impuhwe ukabaririra ugatakamba, uzaba wifitemo urukundo nk’urwa Aburahamu.
Aburahamu atwereka ko abeza bafatiye runini iyi si yacu. Ni bo yacungiragaho mu isengesho rye. Yari azi neza ko Imana idashobora kureka abeza bakongoka kandi nyine barayubashye. Ni ko bimeze kandi ni ihame. Abeza bazabana n’Imana ubuziraherezo. Ababi, abagome, bo ntibazibukwa ukundi bazavuna umuheto birangire.
Ariko se, abeza ni abameze bate? Ababi bo se, ba ruvumwa ni abateye bate? Umwiza ni uwemera Imana y’ukuri. Yarigishijwe maze umutima we wakira icyiza. Nta cyiza kiri hejuru y’Imana. Umwana wayo Yezu Kirisitu yaje kutwereka ubwiza bw’Imana Data Ushoborabyose. Yaduhishuriye ko kwemera Imana Data Ushoborabyose n’Uwo yatumye Yezu Kirisitu, kumukunda no kugirira bose neza ari byo bizatugeza mu ijuru kubana na We iteka ryose. Yezu yavuze ko ari we Nzira Ukuri n’Ubugingo. Umuntu wese umwemera agakora ibyiza yadutoje, uwo ni mwiza rwose. Yezu yanyuze hose agira neza. Ineza agirira abantu bose ashaka ko bakira, ni yo igomba kuturanga. Umwiza ni wa wundi wifuriza icyiza abantu bose kabone n’aho bamwe baba ari abanzi be. Abeza ni bo bagirira neza isi. Abeza ariko na none si abamalayika. Bamabaye umubiri. Bashobora gushukwa bagakora gusa ibyo umubiri ushaka nta kwigomwa guhagije. Bagomba kugenzura bakamenya ko ari urukundo bashyize imbere. Ibidatunganye muri bo, Imana ibaha imbabazi. Umubiri ushobora kubagora bakababara bakitotomba. Cyakora uko byagenda kose, ntibashobora kwitandukanya n’Imana. Bakomera ku kwemera bakamamaza urukundo rw’Imana bakifuriza ibyiza bagenzi babo. Ntacyo bakora bagamije inabi. Nta mushinga bategura uri buhemukire umuntu uwo ari we wese.
Umuntu mubi, we ni ukwikunda gusa kumuranga. Ntacyo iby’Imana biba bimubwiye. Ahora ashaka inyungu ze. Ibyo Yezu avuga mu Ivanjili, ntacyo bimushishikazaho. Arireba gusa akareba na bene wabo. Asenya isi uko ashoboye n’iyo yaba atabizi. Inabi agirira Imana ubwayo yanga kuyemera ni na yo acuburira ku nzirakarengane zo mu isi. Umubi n’ababi bose buzura umwijima w’urwango. Nta kibanezeza batarigarurira isi uko babishatse. Ababi, icyo bakoze cyose gishobora kubyarira isi amazi nk’ibisusa kuko imikorere yabo itarangwa n’urukundo. Ahatari urukundo nta kindi cyiza kihaba.
I Sodoma na Gomora ntihabonetse abeza benshi. Nta n’abantu icumi beza bahabonetse. Umwe wenyine ari we Loti ni we waharokotse. Turebe neza aho dutuye. Ese abeza ni bo benshi? Tubishimire Imana. Aho ababi ntibahiganje? Dusabe bakire. Nibatisubiraho, bazarimbuka. Guhakana Imana no kugomera bene muntu, ntacyo bizabagezaho.
Dusabe tuzahabwa. Dusabire isi yacu. Abayiyobora barusheho kwegera Imana bayemere, barangwe n’urukundo birinde kugira uwo barenganya. Dasabe twizeye kandi twirinda ububi bwose iyo buva bukagera.
Yezu asingizwe. Umubeyyi Bikira Mariya aduhakirwe. Abatagatifu bose badusabirae kuri Data Ushoborabyose. Amina.
Padiri Cyprien Bizimana


text:
MENYA UBWOKO BW’AMARASO YAWE KUKO ARI INGENZI KU BUZIMA BW’IMYOROROKERE
Abantu benshi bibaza ibibazo byinshi ku bijyanye n’ubwoko bw’amaraso. Hari ababihuza n’imyitwarire ndetse n’imiterere ya muntu, hari ababihuza n’ibibazo bamwe bagira byerekeranye no gukuramo inda ku babyeyi, yewe hari n’abazi ko bikenerwa gusa igihe umuntu yagize ikibazo cy’amaraso make, agakenera kongererwa andi kwa muganga.
Amaraso agizwe n’ibintu byinshi,ariko twakibanda kubice 2 binini by’ingenzi.Hari igice kigizwe n’amazi (Plasma) ari nacyo kinini, n’ikindi kigizwe n’uturemangingo (cellules/cells). Utu turemangingo turimo utw’umweru (globules blancs/white blood cells) aritwo dufasha gukora abasirikare bafasha umubiri mu kurwanya indwara ndetse n’utw’umutuku ari two dutanga ibara ry’umutuku ry’amaraso (globules rouge/red blood cells, natwo tugena ubwoko bwose bw’amaraso.
Hari ubwoko bw’amaraso bune: Kuri twa turemangingo tw’umutuku hariho antigenes z’ubwoko bune. Ubwa mbere bwitwa A (groupe sanguin A), ubu bukagira umusirikare uba mu maraso ariko utayirwanya witwa B. Ubwoko bwa kabiri ni B (Groupe sanguin B), bukagira umusirikare A (anticorp A), ubwa gatatu ni A na B (AB) ubu nta musirikare bugira uburwanya. Ubwa kane ni O bugira abasirikare (anticorps) A na B.Ikindi kandi bamwe bashobora kugira agace kinyongera bita rhesus (Rh+) mu gihe abandi batakagira mu maraso yabo (Rh-).
Iyo umugore afite Rh+, umugabo akagira Rh- icyo gihe ntakibazo kiba kirimo mubijyanye no kubyara n’ingaruka zigendanye no kudahuza amaraso n’umwana.
Iyo umugore afite Rh – n’umugabo we akaba afite Rh- nabwo ntakibazo bagira mu bijyannye no kudahuza amaraso kw’abana bazabyara.
Iyo umugore afite Rh +,umugabo afite Rh +,aha naho ntakibazo bagira mu bijyanye no kudahuza amaraso n’umwana umugore atwite.
Dutinda cyane kukuba umugore yaba afite Rh- umugabo afite Rh+. Uyu muryango uba usabwa kwitonda ndetse ukagisha inama muganga uburyo bakitwara kuko haba hari ibyago byinshi byatuma inda ivamo no kutabona urubyaro bitewe n’abana wifuza kugira.Iyo umugore afite Rh -,umugabo akagira Rh+ umwana nawe akavuka afite Rh + bituma umubiri w’umubyeyi ukora abasirikare bo kurwanya undi mwana wazasamwa ku nda ikurikiyeho kubera ko umubyeyi aba adafite aka karemangingo ka Rhesus kandi yarabyaye umwana ugafite.
Ni byiza kubimenyesha muganga hakiri kare bakaguha umuti witwa “Rhogam” ufasha umubyeyi kudakora abasirikare bo kurwanya inda yasama zikurikira iya mbere,bikaba byamurinda kujya inda zivamo biturutse ku kudahuza rhesus n’umwana atwite.
Kumenya ubwoko bw’amaraso yawe ni byiza kuko bifite akamaro. Nk’iyo umuntu agize ikibazo cyo kubura amaraso, arwaye cyangwa se yakoze impanuka, muganga arabyifashisha kugira ngo uhabwe ubwoko bw’amaraso buhuje n’ubwawe kuko bitabaye ibyo, ntubone amaraso igihe uyakeneye byakugiraho ingaruka zirimo n’urupfu.Menya ubwoko bwawe bw’amaraso.
Yanditswe na: Protogene NSENGIMANA
Umunyeshuri muri Kaminuza y’u Rwanda,ishami ry’ubuvuzi
Umukorerabushake mu muryango wa RVCP


text:
MPC Padiri byamurenze abonye umuhungu we baherukanaga mu myaka 27 ishize
Nyuma yo gusohora indirimbo “I miss you”, ubwo umuhanzi MPC Padiri yari agowe no kumenya amakuru y’umuhungu wagiye mu gihe cya Jenoside yakorewe abatutsi akayoberwa irengero, yashyize hanze indi ndirimbo amaze kumubona.
MPC Padiri avuga ko umuhungu wa mukuru we yari yarabuze bizwi ko yapfuye, gusa nta kanunu bari bafite ko yaba akiriho, icyakora baje kumenya ko yaba akiriho ni bwo batangiye gushakisha birangira bimenyekanye ko ariho.
Yagize ati “twari twarihanaguye ko atakiriho, nyamara umuntu yaje kutubwira ko hari uwamujyanye i Burayi, ni bwo twashatse uko yatumenya natwe tukongera tukamubona, yahise agira amatsiko kuko na we yibazaga ko nta wundi muryango afite”.
Uwo musore akimara kumenya ko hari abo mu muryango we bakiriho, yashatse uko yajya i Kigali kubonana na bo, ni na ko byagenze barahura ibyishimo biba byinshi ku mpande zose.
Nyuma yuko uwo muhungu asubiye i Burayi, MPC Padiri kwihangana byaramunaniye ajya kuririmba indi ndirimbo ayita ‘Cyane’, aho aba agira ati “Twaramukumbuye cyane”.
Agira ati “Kuva wa munsi ugenda twahise tugukumbura, akanyamuneza waduteye, uri byishimo byuzuye umutima wacu, amarira twarize waraje urayahoza udusigira ibyishimo, ushimwe kuko wamugaruye nta cyamubayeho, imitima yacu yasubiye mu gitereko”.
Muri iyi ndirimbo MPC Padiri ashimira Imana kuba yaramugaruriye umwana akemeza ko iminsi iba myinshi igahimwa n’umwe, kuko batizeraga ko azagaruka, ati “waturemeye agatima”.
MPC Padiri ni umwe mu bahanzi bamaze kwandika izina hano mu Rwanda, azwi cyane mu ndirimbo nka Turashimira Ingabo z’u Rwanda, Rwatubyaye, I miss you ndetse yanakoranye indirimbo na Kidumu, iherutse gusohoka yitwa Nyampinga (Hose na Hose).


text:
Iyo hene ijye ahatagira abantu, yikoreye gukiranirwa kwabo kose, uwo muntu ayirekurire mu butayu.
Abalewi 16:22
Mu gihe cyo gutamba ibitambo byo guhongerera ibyaha (atonement) hari imihango ikomeye ariko twe twivugire kuri izi hene ebyiri. Iyicwaga bivuga ko ibyaha byacu twabibabariwe bimaze guhanirwa umukiranutsi utakoze icyaha habe no kubitekereza. Iyoherwaga bivuga ko ibyaha byacu byajugunywe kure kuko igihano twari guhabwa cyakuweho kuko hari uwabihaniwe (Yesaya 53:4).
Ubu buryo bwa gitambyi reka Imana ibukureho bwari bufite intege nke. Reba nawe ngo ihene yoherewe mu butayu, wenda hari ubwo izahura n’umuntu ayifate yongere ayorore (ibyo se ibyo byaha byaba bivuyeho ra…). Ni ukuri icyaha kugira ngo kiveho, Yesu yari akwiye kuza akaba umuhuza w’abantu n’Imana.
Dawidi akaririmba ngo: ”Hahirwa uwababariwe ibicumuro bye, Ibyaha bye bigatwikirwa.”(Zaburi 32:1) Paulo nawe yandikira Abakolosayi 1:20 arababwira ngo “Kandi imaze kuzanisha amahoro amaraso yo ku musaraba we imwiyungisha n’ibintu byose, ari ibyo ku isi cyangwa ibyo mu ijuru”. Maze ahandi arababwira ngo “igahanagura urwandiko rw’imihango rwaturegaga, ikarudukuzaho kurubamba ku musaraba. (Abakolosayi 2:14)”
Imana ishimwe ko tutagikeneye amatungo yicwa andi akoherwa ngo dukire ahubwo mu kwatura kwacu gusa tukemera Yesu tuba tubabariwe. Ntibiva ku mirimo myiza twe dukora ahubwo biva mu kwizera ibyo Kristo yakoze ngo tubabarirwe.0


text:
Ibitekerezo ( 51 )
Tom Girimuhwe Mazigihe Nkusabaku vuganananje Nukuberiki Ubyanga Amahirwe Yanyumambabarira 0728961876 Theophile Kibamba Murakoze
Muraho Umunsimwiza Turabakundacyane Puris Nabasabaga Ubufasha Ndumuhanzi Ucyishakisha Mumbabariye Mwangi Rinama Ndabizi Neza Mufite Byinshibyo Gukora Ndetsemufite Nakazi Kataboroheye Ariko Mwirengagize Kandi I manizabamba Murakoze.
icyo nababwira ntimuzigere narimwe mwumva ayo bavuga. ahubwo mukomeze mube nk’igiti giteye kumugezi amababi yanyu ntazigere yuma.


text:
Bamwe mu bakora muri VUP barinubira guhatirwa kwizigamira muri EjoHeza
Bamwe mu bagenerwabikorwa ba VUP, by’umwihariko abageze mu za bukuru barinubira gukatwa amafaranga agashyirwa muri EjoHeza, gahunda y’ubwiteganyirize bw’igihe kirekire.
Aba bagenerwabikorwa ba VUP bavanwa mu miryango ikennye, bemeza ko gahunda ya EjoHeza yagakwiye gukoreshwa n’abakiri bato, na ho abageze mu za bukuru batizeye kuzarya ku nyungu za yo kuko bazaba barashaje.
Itegeko rya EjoHeza rigena amabwiriza y’ubunyamuryango rivuga ko kwizigamira muri iyi gahunda ari ubushake, ariko abagenerwabikorwa ba VUP bo bakemeza ko bakatwa amafaranga ya bo ku gahato, ngo bamwe bagaterwa ubwoba ko nibatayatanga batazongera guhabwa imirimo muri VUP.
Umwe muri bo ati “Bajya kumpemba bakankata 1500, ariko simbona mesaji ko bayabitse kuri telefoni, sinzi aho ayo mafaranga aba agiye. Biratubabaza kugira ngo nkore bankate, ariko napfa simbone n’isanduku kandi batubwira kujyamo ari cyo batwizezaga.”
Bemeza ko bakemanze iyi gahunda ubwo umusaza yitabaga Imana, yarakaswe amafaranga y’amezi10 ariko ntahabwe isanduku kuko ngo yaburaga amezi 2 ngo yuzuze umwaka yizigamira na ho umusaza uri mu kigero cy’imyaka 60, ati: “Kuyadukata dushaje ni ikibazo kuko igihe yakadutunze tuzaba twarapfuye."
Aba baturage bavuga kandi ko hari n’ubwo bimwa serivisi basanzwe bemerewe kuko ngo bataritabira gahunda ya EjoHeza.
Umuyobozi w’itsinda rishinzwe ibikorwa muri EjoHeza, Rutsinga Jacques anenga abayobozi bahutaza abaturage babaka amafaranga ya EjoHeza, akabagira inama yo kurushaho kubasobanurira ibyiza bya yo, bakabikora babyishimiye.
Yagize ati: “ EjoHeza ni gahunda ishingiye ku kwigisha umuntu, ukamusobanurira inyungu irimo, akabyakira akabishyira mu bikorwa, ni ubushake kuko ntabwo ari amafaranga wavuga ari ahantu azwi, uganira n’umuntu kugira ngo abyumve kuko bifite akamaro.”
Akomeza avuga ko atari ubwa mbere yumvise iki kibazo, ngo bagerageza kuganiriza inzego z’ibanze kigaragayeho, babasaba kwicara hasi, “ Bagasobanurira abaturage, bakababwira akamaro k’iyi gahunda, icyo izabamarira kuko u Rwanda rwifuzwa ari urw’umuturage wigira, ukamirwa n’amaboko ye.”
Ku kibazo cy’abatabona ubutumwa bugufi nyuma yo kwizigamira, Rutsinga avuga ko “Bishobora kubaho bitewe n’ikibazo cy’ikornabuhanga, ariko ku buri wese wizigamiye ashobora kureba amafaranga ye akanze *506# ahita abona amafaranga yizigamiye."
Ku kibazo cyo kuzungura, ubuyobozi bwa Ejoheza buvuga ko iyo umuntu yitabye Imana atararangiza umwaka yizigamira, amafaranga yatanze ahabwa umuzungura we, ariko nta zindi nyungu ahabwa kuko igihe cy’umwaka giteganywa n’itegeko kiba kitaragera.
Kuki EhoHeza yashyizweho?
Rutsinga avuga ko EjoHeza yaje ari igisubizo ku bibazo bifitanye isano n’imibereho y’abenegihugu cyane cyane mu myaka y’izabukuru, byari bishingiye ku bushakashatsi bwakozwe n’Ikigo cy’ibarurishamibare muri 2012 bukerekana ko mu myaka 20 iri imbere umubare w’abageze mu zabukuru uzazamuka ku kigero cya 60%, kandi abizigamira by’igihe kirekire ari 8%, bituma Leta ifata umwanzuro wo gushyiraho iki kigega.
Kugeza ubu icyiciro cy’amakoperative ni cyo kiza ku mwanya wa mbere mu kwitabira EjoHeza, bihariye 67%, ibigo bito n’ibiciriritse, abakora muri VUP n'abandi.
Kuva iki kigega cyashyirwaho muri 2018, hakaba hamaze kuzigamwa miliyari 30Rwf, mu gihe abanyamuryango bayo bakabakaba miliyoni ebyiri.
Inzego z’Ibanze zibivugaho iki?
Umuyobozi w’Akarere ka Gatsibo akaba n’umuyobozi w’abayobozi b’Uturere mu Rwanda (Dean of Mayors) Gasana Richard yagize ati: “Gahunda ubwayo ni nziza kuko igamije gufasha abaturage kwizigamira mu za bukuru ngo bazagire amasaziro meza, ni byiza ko dukomeza gukora ubukangurambaga mu kwigisha abaturage akamaro ka yo aho kugira uwo duhutaza, biramutse bikorwa ngo bamwe bese imihigo ntibyaba ari byo kuko ushobora kuyesa ariko ntizarambe. Iyi gahunda kuyitabira ni ubushake si agahato”.
Ejoheza ni ubwizigame bw'igihe kirekire, bwashyizweho na Guverinoma y'u Rwanda binyuze mu itegeko no 29/2017, igamije kuzamura umuco wo kwizigamira, kongera amahirwe yo guteganyiriza izabukuru, kuzamura ubukungu bw'igihugu no kurwanya ubukene; aho umunyamuryango uri mu cyiciro cya 1 n’icya 2 by’ubudehe yizigamira 15,000Frw, uri mu cya 3 akizigamira 18,000Frw ku mwaka, mu gihe uwo mu cya 4 yizigamira 72,000Frw.


text:
Yabitangaje tariki ya 06 Kanama 2022, ubwo hatangizwaga umwiherero w’iminsi ibiri wibanda ku kwigira hamwe uko ibibazo bikibangamiye abaturage byakemurwa, iterambere ry’imijyi ndetse no gukoresha neza ubutaka bukarushaho gutanga umusaruro.
Atangiza uyu mwiherero, Guverineri w’Intara y’Iburasirazuba, Emmanuel K. Gasana, yasabye abitabiriye umwiherero kwiyungura ubumenyi ariko banashakisha uko bakemura bimwe mu bibazo bikibangamiye abaturage.
Avuga ko Intara y’Iburasirazuba ari ikigega cy’Igihugu inafite ubutaka bugari bwahujwe bwagenewe ubuhinzi ndetse n’ubwagenewe ubworozi.
Yabasabye kuzasoza umwiherero bamaze gufatira ingamba uko ubutaka bwose budakoreshwa neza bwakoreshwa mu buryo butanga umusaruro.
Ati “Twabasabye gusubira inyuma bakareba neza ibishoboka byose ari uguhinga neza, guhinga ubutaka bwose, kwitegura iki gihembwe cy’ihinga kugira ngo tuhahinge hose.”
Umunyamabanga Nshingwabikorwa w’Umurenge wa Kabarore, Urujeni Consolée avuga ko ubutaka budahinze ahanini ari ibibanza bitarubakwa bakaba bagiye gutanga inama bifashishije ibiro by’ubutaka ibibanza byubakwe ariko n’ubutaka bwagenewe ubuhinzi budakoreshwa ba nyirabwo bagirwe inama.
Agira ati “Tuzafatanya n’ibiro by’ubutaka ibibanza bitubatse byubakwe ariko n’ahari ubutaka bwagenewe guhingwa dusabe ba nyirabwo kubikora abadafite ubushobozi babukodeshe abashoboye kububyaza umusaruro kugira ngo turusheho kugira umusaruro mwinshi.”
Umuyobozi w’Inama Njyanama y’Akarere ka Gatsibo, Sibomana Said, avuga ko hakiri ubutaka bwinshi bukenewe kubyazwa umusaruro bwaba ubuhingwa ndetse n’ubwagenewe ubworozi.
Ati “Turashaka gushyira imbaraga cyane mu nzuri uburyo zatanga umusaruro uruta uboneka. Birumvikana ni ugushaka uko twakongera inka ariko nanone tukibanda ku zitanga umukamo.”
Mu Karere ka Gatsibo ubutaka bwagenewe ubuhinzi ngo burakoreshwa bwose ariko hakaba hataboneka umusaruro uhagije kuko hari abagihinga mu buryo bwa gakondo. Muri ako Karere ngo hari n’inzuri 23 zidakoreshwa neza, ibi bikaba bigiye kuvugururwa.


text:
Intego ya Leta yihaye y’uburezi bushingiye ku myuga, tekiniki n’ubumenyingiro, ni uko mu mwaka wa 2024, byibuze abagera kuri 60% by’abanyeshuri biga mu mashuri yisumbuye bazaba biga mu y’imyuga, ni mu gihe kuri ubu umubare w’abiga muri ayo mashuri ari 31%.
Mu 2019, Minisiteri y’Uburezi yakoze icyegeranyo cyagaragaje ko 66% by’abanyeshuri biga amashuri y’imyuga, tekiniki n’ubumenyingiro, barangiza bafite akazi.
N’ubwo hari imirenge ifite amashuri y’imyuga, tekiniki n’ubumenyingiro arenze rimwe, ariko usanga hari imirenge myinshi itaragerwamo n’ishuri na rimwe, kuko mu gihugu hose habarirwa irenga 110 itaragerwamo n’ayo mashuri.
Minisitiri w’Intebe, Dr. Edouard Ngirente, aherutse kugaragaza ko Geverinoma ifite intego yo kubaka byibuze ishuri rimwe muri buri murenge, nk’uko bikubiye muri gahunda yayo yo kwihutisha iterambere rirambye (NST1).
Yagize ati “Guverinoma izakomeza kongera ibyumba by’amashuri abanza n’ayisumbuye, harimo ay’ubumenyi rusange n’ay’imyuga, ku buryo buri murenge ukwiye kugira nibura ishuri rimwe ry’imyuga, ariko intego nk’uko mubizi muri NST1, ni uko hari imirenge izagira amashuri y’imyuga arenze rimwe, abiri cyangwa atatu, kuko intego ni uko nibura 60% by’abana biga mu mashuri yisumbuye baba biga imyuga, noneho 40% bakiga ubumenyi rusange”.
Kuba amashuri y’imyuga, tekiniki n’ubumenyingiro hari aho ataragera, bigira ingaruka ku rubyiruko ruhatuye rwacikirije amashuri yigisha ubumenyi rusange, kuko babura ibyo gukora, bikabera intandaro abatari bacye yo kwishora mu ngeso mbi, zirimo gukoresha ibiyobyabwenge n’ubujura.
Bamwe muri urwo rubyiruko bavuga ko ayo mashuri aramutse abegerejwe, byabafasha kunganira benshi, birirwa badafite icyo gukora kubera kuba nta mwuga bazi.
Umurenge wa Rutunga wo mu Karere ka Gasabo, ni umwe mu irenga 110 itaragerwamo n’ishuri ry’imyuga, tekiniki n’ubumenyingiro.
Umwe mu rubyiruko rwaho ruhatuye, avuga ko ayo mashuri aramutse ahageze ashobora kunganira benshi babuze icyo bakora.
Ati “Aramutse ahageze yakunganira benshi, kuko nk’ubu ntwabwo duhagaze aha dusetse, kandi twagakwiye kuba turi mu kazi, ariko duhari mu buryo bwo kubura icyo dukora”.
Ibi kandi abihuza n’ababyeyi, bavuga ko hari benshi barangiza amashuri atanga ubumenyi rusange bakabura akazi, ku buryo bemeza ko ayigisha imyuga, tekiniki n’ubumenyingiro, aramutse ahagejejwe byabafasha kurushaho kuzamura iterambere ryabo.
Umwe muri bo ati “Tubonye amashuri yisumbuye vuba, harangije nk’ibyiciro nka bitatu, abo bana bose baricaye. Nta mashuri y’imyuga ahari, bari aho ngaho ni abashomeri, ariko tugize amahirwe tukabona iryo shuri abana bakarijyamo, byatuma umurenge wacu nawo uzamuka”.
Mu rwego rwo guteza imbere amashuri y’imyuga, tekiniki n’ubumenyingiro no korohereza abayigamo, Leta y’u Rwanda iheruka kugabanya amafaranga y’ishuri yatangwaga muri ayo mashuri, kubera ko hari ababyeyi batinyaga kuyajyanamo abana babo, kubera ko ahenze ugereranyije n’asanzwe atanga ubumenyi rusange.
Ibitekerezo ( 1 )
Muzatubarize minister y,uburezi abakoze ndetse bagatsinda ikizamini kuri secretary mu 2021 badutekerezaho iki? amaso yaheze mukirere


text:
Iminsi yawe y’ibihembo ikomoka mu milimo myiza cyangwa mibi yaba yegereje
Hits: 50
Burya indakuzi ntituma umugabo yivuga mu gitaramo. Kumenyana na bantu benshi cyane nabyo bigira ingaruka zabyo. Iyo utabakoresheje mu nyungu zawe (in your interests) bagukoresha mu nyungu zabo.(in theirs interests) Cyane ko aribo bavamo abagambanyi.
Ngirango birazwi neza ko, abagambanira umuntu ni abo baziranye. Bibiliya iti “umwanzi w’umuntu n’uwo mu nzu ye” Gen. Gisa Fred Rwigema yagambaniwe n’abo yitaga inshuti ze. Your greatest friend, Is Greatest Enemy.
CPT. Thoma Sankara yagambaniwe na mubyara we Blaise Compaore uherutse gukoresha igisirikare gukora coup d’etat nyuma yoguhamwa n’ibyaha by’ubugambanyi agakatirwa igifungo cya Burundu aho yari mu buhungiro Ivory cost.
Bimwe mu byahitanye Esperance Mukashema nyuma yo kwemera kunywa amaraso ya Sheja, yahawe ikiraka cyo kwinjira mu bahutu bahoze ku ngoma ya kinani akajya abatezamo akavuyo nyamara nibo bakoreshejwe kumuhitana.
Ibyo byabaye umusaruro w’ubugambanyi yaramaze gukorera Umwami Kigeli V. Ndahindurwa aho yigize inyaryenge ariko birangiye amukurikiye ikuzimu.
Kandi byose nari narabimubwiye ariko yigira indakoreka y’inyabwenge
Ngo yiganye n’abana bo kwa kinani muri Lyce.
Bivuze ngo, kumenywa cyangwa kugira inshuti muri iki gihe, sibyiza. Kuko abo nibo bahindukamo abanzi bawe, cyangwa umwanzi wabo.
Ikibazo Nyiramongi afite, n’abantu bamuzi ari indaya aho abereye last lady byamusabye kwicisha abagabo bose bamunyuze mu maguru hamwe n’abagore benshi byabaye ngombwa ko bahunga igihugu.
Ubu inshuti nshya afite zimwegereye nizo zizakoreshwa igihe azaba atakiri kubutegetsi kumugurisha.Urumva ko muri byose nta cyiza kilimo.
Kwiheza biragoye kandi biravuna, ariko nibyiza iyo bigeze aho bakenera abo bakoresha mu guhitana abantu usanga ufite amahoro.
Abagirwa ibikoresho nabo ntamahoro baba bafite kuko iyo zihinduye imirishyo bitwa abagambanyi bagashyikilizwa ubutabera. Uyumunsi urakomeye kubera gukiranirwa kwakubereye isooko y’ubutunzi bufite inkomoko mbi.
Nyamara iherezo ryabo bizaba umubabaro utagira iherezo. Nta gahora gahanze, col. Gaddafi arihe? Ell Bashir arihe? Yazize umugati wazamuwe igiciro. Mubarak wa Misiri arihe? Abo bose bamaze kwibagirana nyamara imiryango yabo ntamahoro ifite ndetse nimitungo basahuye ntayo bagifite.
Buri gihe njya nibuka ijambo Umwakagara yavuze: ngo isi nta mbabazi igira, yashakaga kubwira abantu ko ari nta mbabazi agira, ariko kandi yanibagiwe kubwira abantu ko, nta nibanga igira, ku iherezo burya ibyo abantu bakora igihe kiragera bigashyirwa ahagaragara bikakubera amenyo yaruguru.
Kuba umwega aganje ku ngoma, s’uko ar’ikinaniramana, ahubwo n’isaha itari yagera. Niyompamvu ubona abo bose bashaka guca muri humye umugambi w’Uhoraho, inda bateye ivamo igihe cyo kuvuka kitari cyagera.
Ngabo ba www.rugali.com, iteme radio, ikamba radio TV, isi n’ijuru TV, RAC urunana, MRCD impuzamashyaka, www.veritasinfo.fr
Narababwiye ngo, uwumva afite akagufu nagende amukureho rwose azategeke ntabwo tuzamwakura.Abitwa ko bamurwanya nibo bamukorera
Aka wa mugani iyo intoryi zishyushye ziri mu matama wavugana indrya mukanwa? Gucuruza abantu s’ibyanone, ahubwo ni uko igihe cyabyo cyaciriwe ho iteka. Ubundi Yuda Iskariyoti niwe wavumbuye ubwo bushashatsi. Naho ishyari n’urwango by’abega na bandi bakora nk’abo numurage bikomoka kuri CAIN.
Uyumunsi abicanyi ba rnc bagerageje byibuze bamaze amasaha arenga 7 bategereje guhitana Umwami Kigeli Ndoli.


text:
Uwitwa NAGASARO Gloria mwene RURANGIRA John na MUBERANYANA Jane utuye mu mudugudu wa Rugero, Akagari ka Kivugiza, Umurenge wa Nyamirambo, Akarere ka Nyarugenge, mu mujyi wa Kigali;
Yasabiwe uburenganzira bwo kongera izina RURANGIRA mu mazina asanganywe Nagasaro Gloria akitwa NAGASARO RURANGIRA Gloria.
Impamvu atanga ni uko izina Rurangira ari izina rya Se ashaka kwitwa nk’izina ry’umuryango. Ikindi ni uko iri zina yarikoresheje ku nyandiko ze z’amashuri.
Akaba asaba kwemererwa binyuze mu nzira zemewe n’amategeko, kongera izina RURANGIRA mu mazina asanganywe NAGASARO Gloria bityo akitwa NAGASARO RURANGIRA Gloria mu gitabo cy’irangamimerere kirimo inyandiko ye y’ivuka.


text:
Nyuma y’iminsi ine hatangiye icyumweru cy’icyunamo, mu karere ka Kamonyi, mu mirenge itandukanye bane bakurikiranyweho ingengabitekerezo ya Jenoside.
Kuri uyu wa mbere taliki ya 11 Mata 2016, ubwo intyoza.com yaganiraga n’umuyobozi w’akarere ka Kamonyi Udahemuka Aimable, yatangaje ko k’umunsi wa Kane w’icyunamo, bane bari mu mirenge itandukanye bakurikiranyweho kugira ingengabitekerezo ya Jenoside.
Umuyobozi w’akarere, Udahemuka agira ati:” Hamaze kuboneka abantu bane kubera ko hari amagambo yabagaragayeho agaragaramo ingengabitekerezo ya Jenoside cyangwa gusesereza cyangwa gupfobya ariko inzego z’ubugenzacyaha ziracyabakurikirana”.
Udahemuka, akomeza avuga ko icyaha kitarabahama, ngo amagambo yavuzwe niyo agikorwaho iperereza n’inzego zibishinzwe kugira ngo hamenyekane koko niba ari abanyacyaha, ngo nubwo muribo bivugwa ko hari ababyemera, kwitwa abanyabyaha ngo ni inzego z’ubutabera zizabibahamya.
Imirenge ivugwa ko yamaze kugaragarwamo n’aba bakurikiranyweho kugira ingengabitekerezo ya Jenoside ni umurenge wa Nyarubaka, Umurenge wa Runda, Umurenge wa Ngamba hamwe n’umurenge wa Rukoma.
Ibi Umuyobozi w’akarere ka Kamonyi Aimable Udahemuka, yabitangarije intyoza.com nyuma y’ikiganiro yari amaze guha abaturage hamwe n’abahagarariye inzego zitandukanye zikorera mu karere.
Udahemuka Aimable, yatanze ikiganiro cyavugaga ku :” Ingamba zo guhangana n’ingengabitekerezo ya Jenoside n’aho u Rwanda rugeze rwiyubaka”.
Twibutse ko icyumweru cy’icyunamo cyahariwe kwibuka ku nshuro ya 22 Jenoside yakorewe abatutsi cyatangiye Taliki ya 7 kikazageza kuya 13 Mata 2016. Insanganyamatsiko ikaba igira iti:” Twibuke Jenoside yakorewe abatutsi turwanya ingengabitekerezo ya Jenoside”.
Munyaneza Theogene / intyoza.com


text:
Nitwa Eric nkaba mfite imyaka 22 mumwaka ushize natandukanye n'ababyeyi nikodeshereza ghetto kuko narintangiye kwiga kaminuza ahantu nabonye ghetto nimubice bya gikondo nyiriyonzu yarafite umukobwa witwa diane (nirihimbano kubwimpamvu z'umutekano we) yarumukobwa wimyaka 19 wirabura muremure uteye neza afite ikibuno cyoroshye iyo nagikubitaga amaso yambaye aga collant kamufatiriye hose, umushyukwe warandembyaga ariko akagira papa we umufuhira kubi agakora ijoro akirirwa murugo rimwe harikuwa kane saa cyenda ndimo kureba filme yintambara aba arinjiye arakomanga kumuryango wa chambre nti injira nkimukubita amaso numva ibinezaneza birandenze kuko narinaramwifuje
Ubuhamya
Gukuna
Search This Blog
Uko nasweye Diane
Amafoto y'Igituba | Video so Guswera
Nitwa Eric nkaba mfite imyaka 22 mumwaka ushize natandukanye n'ababyeyi nikodeshereza ghetto kuko narintangiye kwiga kaminuza ahantu nabonye ghetto nimubice bya gikondo nyiriyonzu yarafite umukobwa witwa diane (nirihimbano kubwimpamvu z'umutekano we) yarumukobwa wimyaka 19 wirabura muremure uteye neza afite ikibuno cyoroshye iyo nagikubitaga amaso yambaye aga collant kamufatiriye hose, umushyukwe warandembyaga ariko akagira papa we umufuhira kubi agakora ijoro akirirwa murugo rimwe harikuwa kane saa cyenda ndimo kureba filme yintambara aba arinjiye arakomanga kumuryango wa chambre nti injira nkimukubita amaso numva ibinezaneza birandenze kuko narinaramwifuje
Labels: ubuhamya


text:
Arababwira ati “Muze mwenyine ahiherereye, aho abantu bataba muruhuke ho hato.” Kuko hāri benshi banyuranamo bikaba ari urujya n’uruza, babura uko barya”. Mariko 6:3.
Kuki Yesu yafashe umwanya wo kuruhuka? Kugira ngo abashe gukora neza bishoboka mu mirimo ye.
Uyu munsi uramenyeshwa ko niba udafashe ikiruhuko, nta we uzakiguha. Yesu arashaka ko urokoka ingoyi y’isiganwa, mu gihe gikwiye kora ariko ufate n’akanya ko kuruhuka. Inzitizi za mbere zo gutsindwa ni akajagari cyangwa akavuyo. Ibi bigutera kwishora mu kazi ndetse ukumva wicira urubanza kandi wibwira uti: "Hariho byinshi byo gukora".
Yesu yabwiye abigishwa be ko bakwiye gufata ikiruhuko. Arababwira ati “Muze mwenyine ahiherereye, aho abantu bataba muruhuke ho hato.” Kuko hāri benshi banyuranamo bikaba ari urujya n’uruza, babura uko barya”.Bagenda mu bwato bajya aho abantu bataba ngo biherēre.
Ntutinye niba uri m u bushake bw’Imana
Mubyukuri gukorera Imana iyo ubikoranye umutima ukunze ntabwo bidukomerera. Icyo dusabwa ni ukugenda uko imbaraga zacu zingana, ndetse tukagira n’umwanya wo gufata akaruhuko.“Kuko kunkorera kutaruhije, n’umutwaro wanjye utaremereye (Matayo 11:30).
Kuruhuka ni ingenzi mu buzima kandi Yesu ari hafi yacu kugira ngo adusubizemo intege.
Andyamisha mu cyanya cy’ubwatsi bubisi, Anjyana iruhande rw’amazi adasuma. Asubiza intege mu bugingo bwanjye, Anyobora inzira yo gukiranuka ku bw’izina rye. Naho nanyura mu gikombe cy’igicucu cy’urupfu, Sinzatinya ikibi cyose kuko ndi kumwe nawe, Inshyimbo yawe n’inkoni yawe ni byo bimpumuriza (Zaburi 23:2-4).
Mbese wowe ku giti cyawe ni iki ukunda? Hitamo kujya muri parike cyangwa ahandi hantu hagufasha kuruhuka, bigereranye no kujya mu bitaro bitewe no kutaruhuka? Mubyukuri, ntabwo Imana izagombera kugutumaho, ahubwo ni ahawe ho gukoresha ubwenge bwawe bwite.
Muri macye birakwiye kuruhuka kuko ni ingenzi mu buzima, kandi burya roho nzima ikwiriye gutura mu mubiri muzima kugira ngo umuntu abe yubakitse mu mubiri , mu maranagamutima ndetse no mu mwuka ni uko umuntu yiha gahunda yo gufata ikiruhuhuko mugihe gikwiye.
Source: www.topchretien.com


text:
Mu rwunge rw’amashuri rwa Ruyumba abanyeshuri bahiga basanga buri wese ni yirinda azanarinda mugenzi we.
Urubyiruko rwiga mu kigo cy’amashuri cya Ruyumba giherereye mu karere ka kamonyi mu murenge wa Nyamiyaga kuri uyu wa 4 Gashyantare 2016 rwaganirijwe ku bijyanye no kumenya ubuzima bwabo agaciro bufite, kubusigasira no kuburinda rwiyemeza kubera ijisho buri wese muri bo.
Niyonagira Athanase umupolisi ushinzwe guhuza abaturage na Polisi mu karere ka Kamonyi, ubwo yaganiraga n’aba banyeshuri, yabibukije ko umutekano wambere kuri bo aribo ubwabo bagomba kuwurinda birinda icyahungabanya ubuzima bwabo.
Bimwe mubyo yibukije aba banyeshuri birimo kugendera kure ikitwa ibiyobyabwenge ibyo aribyo byose, kugendera kure abagabo n’abasore bashuka abana b’abakobwa, abakangurira kujya batanga amakuru mu gihe hari uwo bamenye cyangwa bakeka.
Gushyira imbere indangagaciro na kirazira by’umuco nyarwanda biranga umunyarwanda ni byo ngo bizafasha aba banyeshuri gutsinda ibishuko byose no gukomera bakaba abagabo n’abagore b’ejo hazaza ndetse kandi bazanavamo abayobozi beza igihugu gikeneye.
Iradukunda Sabato umunyeshuri kuri iki kigo unahagarariye abandi, avuga ko bungutse byinshi ngo kuko ibyo babwirwaga ari ibigize ubuzima banyuramo umunsi k’uwundi kandi basabwa guhangana nabyo bakabitsinda.
Iradukunda avuga ko bigishijwe kwirinda ibiyobyabwenge birimo n’urumogi n’ibindi, ubuzererezi, ibishuko bitandukanye bishobora kubangiza ndetse bikaba byanabatesha amashuri yabo.
Agira ati “ku bwacu tugiye kureka ibiyobyabwenge n’ ibishuko byose dukorere mu murongo muzima turebe icyateza urubyiruko rwose imbere atari twe gusa,dufate icyerekezo kizima kuko ntabwo waba umuyobozi wishwe n’ibiyobyabwenge ntibishoboka”.
Niyomufasha Madina umunyeshuri uhagarariye abandi w’umukobwa, asanga ngo kuba biga kandi baza bavuye ahantu hatandukanye mu mico itandukanye ngo ntabwo habura abateshuka bagakora nabi ngo ariko bagerageza guhanana hagati yabo uwo baketse cyangwa bamenye.
Agira ati “ nyuma y’inyigisho nziza twahawe, niyo mpamvu natwe tugomba gufata umwanzuro wo kwihindura, tukitekerezaho tukareba uburyo tugomba guteza imbere igihugu cyacu kuko icyatuzanye hano ni ukwiga kugira ngo tuziteze imbere”.
Kiruhura Robert umuyobozi w’ikigo cya Ruyumba,avuga ko imyitwarire y’abana kuba myiza ari uguhozaho ngo cyane ko uko bakura bagenda bahinduka kandi kwitabwaho bigasaba ko babikora nk’abarezi ariko kandi bagafatanya n’ababyeyi cyangwa imiryango abana baturukamo.
Mu kiganiro cyahawe aba banyeshuri hashyizwe mu majwi abashoferi b’ibikamyo bahanyura buri kanya kuba bafite uruhare mugushuka abana, gusa ngo uzabifatirwamo akazabiboneramo isomo, ariko kandi muri rusange hasabwe ko abanyeshuri birinda ibirangaza muburyo bwose buri wese akaba ijisho rya mugenzi we.
Intyoza.com


text:
Iburengerazuba: Bashyizeho ingamba nshya zo gukemura ibibazo by’abaturage
Ubuyobozi bw’Intara y’Iburengerazuba butangaza ko bwashyizeho uburyo bushya, bwihutisha gutekemura ibibazo by’abaturage kandi babasanze iwabo, bityo bikabarinda gukora ingendo ndende.
Guverineri w’Intara y’Iburengerazuba, Habitegeko François, yabwiye Kigali Today ko bizafasha gukemura ibibazo by’abaturage batagowe no gukora ingendo ndende, bifashe umuturage kongera umusaruro mu byo akora.
Ni gahunda ituma ubuyobozi bw’Uturere bwegera abaturage, bukabagezaho serivisi bashakiraga ku Murenge no ku Karere.
Agira ati “Akarere mu murenge, Tujyanemo, ni amazina atandukanye uturere twahisemo, icyo agamije ni ukwegera abaturage tugacyemura ibibazo byabo badasiragiye, tugakemura ibibazo by’akarengane n’iterambere, ibyo dushoboye tukabicyemura, ibyo tudashoboye tugakora ubuvugizi.”
Guverineri Habitegeko avuga ko muri Rutsiro batangiye gahunda yiswe Tubegere, bazajya bamanuka bakegera abaturage bakumva ibibazo byabo.
Ati “Umuturage ku isongo ni umuturage udafite ibibazo, kandi iyi gahunda ntizakuraho inteko y’abaturage, ahubwo iyi gahunda ni iyo kwegera abaturage hagakemurwa ibibazo, ndetse bagahabwa na serivisi zitangirwa ku buyobozi bukuru nk’iz’ubutaka. Bizajya bifasha umuturage kubona serivisi adataye imirimo ye bimufashe kongera umusrauro.”
Mu Karere ka Rubavu kwegereza serivisi abaturage byiswe Akarere mu Murenge, Umurenge mu Kagari, yatangiriye mu Murenge wa Rubavu, umwe mu mirenge yegereye umupaka wa Congo ubonekamo abaturage bakorera muri Congo, bibafasha kubona serivisi zitangirwa ku karere zimukiye mu murenge, naho serivisi zitangirwa mu murenge zimukira mu tugari.
Iyi gahunda igomba kuzajya iba rimwe mu cyumweru ikazarinda abaturage gukora ingendo bagana ku Karere, kuko serivisi zibasanga iwabo bagakomeza imirimo.
Mu Karere ka Rutsiro yatangiriye mu Murenge wa Kivumu, ubuyobozi bw’Akarere bufasha abaturage gukemurirwa ibibazo no guhabwa serivisi bagombaga kubona bageze ku karere.
Abaturage baganiriye na Kigali Today bavuga ko bishimira kwegerwa n’ubuyobozi mu gukemura ibibazo no kubagezaho gahunda za Leta.
Habarurema, umuturage wo mu Murenge wa Kivumu, yavuze ko inama zihuza umuyobozi n’umuturage ariryo shuri rye.


text:
Isomo ryo mu gitabo cya kabiri cy’Abami 5,1-15a
Nahamani, umugaba w’ingabo z’umwami wa Aramu, yari umuntu wemerwa cyane na shebuja, ari umutoni we, kuko ari we Uhoraho yakoresheje agaha Aramu gutsinda. Ariko uwo mugabo w’intwari yari umubembe. Umunsi umwe Abaramu bari bateye mu gihugu cya Israheli bagiye kunyaga, bahavana umwana w’umukobwa ari imbohe, bamushyira umugore wa Nahamani amugira umuja we. Abwira nyirabuja, ati «Yewe, iyaba databuja yashoboraga gusanga umuhanuzi w’i Samariya! Nta kabuza yamukiza ibibembe bye.» Nahamani ajya kumenyesha shebuja amagambo umukobwa waturutse mu gihugu cya Israheli yavuze. Umwami wa Aramu aramubwira ati «Genda! Ndandikira umwami wa Israheli ibaruwa.» Nahamani aragenda, ajyana amatalenta cumi ya feza, amasikeli ibihumbi bitandatu ya zahabu, n’imyambaro cumi yo kujya ahindura. Ashyikiriza umwami wa Israheli urwandiko rwavugaga ngo «Mu gihe uru rwandiko ruzaba rukugezeho, uzamenye ko nkoherereje umugaragu wanjye Nahamani, kugira ngo umukize ibibembe arwaye.» Umwami amaze gusoma urwo rwandiko, ashishimura imyambaro ye, avuga ati «Ese ndi Imana yica kandi igakiza, kubona uriya mugabo anyoherereza umuntu ngo muvure ibibembe? Nimumenye neza kandi mubirebe: arashaka kunyendereza!» Elisha, umuntu w’Imana, amaze kumenya ko umwami wa Israheli yashishimuye imyambaro ye, amutumaho agira ati «Ni iki cyatumye ushishimura imyambaro yawe? Nyoherereza Nahamani uwo, maze azamenye ko muri Israheli hari umuhanuzi!» Nahamani azana n’amafarasi ye n’igare rye, maze ahagarara mu muryango w’inzu ya Elisha. Elisha amutumaho umuntu wo kumubwira ngo «Genda! Wiyuhagire muri Yorudani incuro ndwi, uri busubirane umubiri mutaraga, maze ukire ibibembe.»Nahamani ararakara, agenda avuga ati «Nibwiraga ko ari busohoke, akajya ahagaragara maze akambaza izina ry’Uhoraho, Imana ye, agashyira ikiganza cye aharwaye akankiza ibibembe. Ese imigezi y’i Damasi, ari yo Ebana na Paripari, ntitambutse kure amazi yose ya Israheli? Sinashoboraga se kwiyuhagiramo ngakira?» Arahindukira agenda arakaye. Abagaragu baramusanga, bamubwira bati «Mubyeyi! Iyaba umuhanuzi yagutegetse gukora ikintu gikomeye, ntuba wagikoze? Nkanswe kukubwira ngo genda wiyuhagire urakira!» Nuko Nahamani aramanuka ajya kuri Yorudani, yibira mu mazi incuro ndwi nk’uko yabitegetswe n’umuntu w’Imana. Umubiri we uhinduka nk’uw’umwana muto, maze akira ibibembe. Nahamani asubira ku muntu w’Imana, abantu be bamushagaye. Agezeyo arinjira, amuhagarara imbere, maze aramubwira ati «Noneho menye ko nta Mana iriho ku isi hose, keretse muri Israheli. Ndakwinginze, emera wakire ituro jyewe umugaragu wawe ngutuye.»


text:
Muri uku kwezi kwahariwe Urukundo n’Impuhwe buri mu kristu wese asabwa kugira icyo yigomwa kugirango afashe abatishoboye kubaho nabo mu buzima bwiza.
Gushishishikariza abakristu gufasha abatishoboye si ugusabiriza cyangwa se kubagora nk’uko bamwe bakunze kubyibwira,ahubwo ni ukubibutsa inshingano zabo.
Padiri Twizeyumuremyi Donatien uyobora Caritas Kigali yageneye abakristu ubutumwa bubashishikariza gutanga no kwigomwa mu kwezi k’Impuhwe n’Urukundo. Avuga ko abemera Imana bose, by’umwihariko abakristu, mu nshingano bahawe n’Uhoraho kandi bagomba kubahiriza, harimo no kwita kubatishoboye. Ibi bigaragarira mu butumwa bwinshi dusanga mu Byanditswe bitagatifu, haba mu Isezerano rya kera nde no mu Rishya.
Mu gitabo cy’Abalevi(Lv 25,35) Uhoraho aravuga ati : “Umuvandimwe wawe,umusuhuke cg umushyitsi wawe, naba umukene, akageza aho atishoboye,uzamushyigikire,maze nawe ashobore kubaho muri mwe.”Aya magambo aratwerekako ubukene budakuraho ubuvandimwe dufitanye. Ahubwo ndetse ubwo buvandimwe nibwo soko y’umutima ufasha. Igihe cyose naba mutarumvako uwo ukennye cyangwa ubabaye ari umuvandimwe wacu, biragoye kumufasha.Kandi rero ,nk’uko dukeneye kubaho,uyu nawe tuba dukeneye kumufasha kugira ngo abeho.Icyo tugenera abatishoboye kiba kigomba kubafasha kubaho,si intica ntikize.Koko tugomba kumufasha kubaho rwagati muri twe adafite ipfunwe aterwa n’ubwo bukene.Iryo ni itegeko ry’Imana
Mu gitabo cy’Ivugururamategeko 15,10 Uhoraho akomeza atubwira ati: “…Ntuzabure kumuha, kandi niba umuhaye ,bigire utagononwa, kuko ibyo aribyo bizatuma Uhoraho Imana yawe aguhera umugisha mu mirimo ukora yose n’ibyo wimirije imbere byose”.Aya magambo akwiye kumvwa no guhabwa agaciro.
Padiri Twizeyumuremyi ati “ Twese twifuza ko Imana iduhera umugisha imishinga yacu n’ibyifuzo byacu. Nyamara ntituzi urufunguzo rw’isoko y’iyo migisha: Ni ugufasha abatishoboye tutagononwa! Ibi ni byo Yezu Kristu yasubiyemo avuga ati “Mujye mutanga ,namwe muzahabwa:icyibo gishimishije,nicyo bazabuzuriza,kuko igipimisho mugeresha, aricyo muzasubirizwamo.”(Lk 6, 38)
Koko, gufasha abatishoboye ni igipimisho cy’isengesho ryacu. Mu gitabo cy’Umuhanuzi Izayi (Iz 58,6-10) .Uhoraho abwira abo mu muryango we ati “Igisibo kinshimisha ni ikingiki:kudohora ingoyi z’akarengane,guhambura iminyururu y’uburetwa,kurekura abashikamirwaga,mbese muri make,gukuraho ibyashikamiraga muntu byose. Ikindi kandi ni ugusangira umugati wawe n’umushonji, ugacumbikira abakene batagira aho bikinga, wabona uwambaye ubusa ,ukamwambika, ntiwirengagize umuvandimwe wawe!”.
Ibi ni nka bya bindi Yakobo avuga ko ukwemera kutagira ibikorwa kuba kwarapfuye akabivuga mu magambo asa namubabaje wenda kubera ibyo yabonaga mu bakristu yabanaga nabo agira ati “Byaba byunguye iki se, bavandimwe banjye, umuntu avuze ko afite ukwemera, niba adafite ibikorwa?Uko kwemera se gushobora kumukiza? Niba umuvandimwe wawe cg mushiki wawe bambaye ubusa cg badafite ibyo kurya bya buri munsi, maze muri mwe hakagira ubabwira ati ‘nimugende amahoro, mwote kandi muryoherwe’atabahaye ibibatunga, byaba bimaze iki?”(Yk 2,14-16).
Tuzirikane kandi ku magambo meza dusanga mu gitabo cy’Imigani.(Imigani 14,31) “Ukandamiza utishoboye aba atutse Iyamuremye, naho ugirira impuhwe umukene aba ayubashye.” Muri Imigani 19,17 “Ugiriye impuhwe umukene,aba agurije Uhorohao,kandi iyo neza niwe uzayimwitura.”Muri 22,9 “ufite ijisho rirebana impuhwe azahabwa umugisha,kuko agabanya ku mugati we,agaha umukene.”Naho muri 28,27 “Uha abakene ntazigera akena,ariko utabareba azavumwa cyane.”Aya magambo arisobanuye kandi arimo inama nziza kuri twe twese twiyumva nk’abana b’Imana.